ועדת הכלכלה, כנסת 20, פרוטוקול מספר 384, 2016-12-07 18:00

איתן כבל: שלום לכולם.

איתן כבל: יקיריי, יקירותיי, גברתי מנהלת הוועדה, יועצת, יועצות, רשמת, דובר, חברת הכנסת עליזה לביא.

איתן כבל: אנחנו בנושא האחרון שיש לנו, עידן פלוס, שאם נמשיך כפי שאנחנו מתנהלים הוא יהיה עידן מינוס, כך זה נראה.

איתן כבל: אני אומר לכם כאן בצורה ברורה, עכשיו לא בצחוק, יש מי שחושב שאני צוחק, אני לא מקבל את הדרך הזו.

איתן כבל: אסף, אני אומר את זה לכם, אמרתי את זה לך, אמרתי את זה לסגנית הממונה, אני לא מוכן שאנחנו נמצא את עצמנו עם חוק שישבנו פה לילות כימים, לא כפראזה, אלא באמת, אני בדיוק הזכרתי אותך, שירה, שאני אומר ביחס לחוק הזה, שהוא הפך מחוק עידן פלוס לעידן מינוס.

איתן כבל: אני רואה בעיניי יצור מדולדל כזה שכל אחד מושך וחובט, וכולם צודקים.

איתן כבל: היפה הוא שכולם צודקים, רק חוק - - - רגע, אני חייב לקחת נשימה ארוכה, נכנס אבי בר.

איתן כבל: שלום, אבי.

איתן כבל: הרבה שנים לא היית.

איתן כבל: מאז הימים עוד של החדר ההוא.

איתן כבל: מה שאני מנסה לומר לכם, שאם אני איווכח אני לא אהסס - - - וסרצוג, כדאי שתשמעו את זה אתם, אם בסוף הדיונים אני אראה שזה חוק שאין לו התחלה ואין לו סוף אני אפצל אותו.

איתן כבל: אני אומר לכם את זה במלוא הרצינות, אני לא אהסס למנוע את העלאתו למליאה בחוק ההסדרים, לא מתוך מקום רע, אלא מתוך מקום שאני לא אהיה מוכן שאנחנו נוציא מתחת ידינו, הוועדה, מוצר לא שלם.

איתן כבל: נכון לרגע זה המוצר הוא לא שלם.

איתן כבל: אני אומר את זה לכולם, כל בעלי העניין שנמצאים סביב השולחן הזה וכולם צודקים, אבל פלטפורמה מתחרה לא תיווצר מזה.

איתן כבל: כדאי שאנחנו נבין את זה.

איתן כבל: ושוב, איך אני אומר?

איתן כבל: כולם צודקים, מרוב שכולם צודקים אנחנו נחזור ליהודה עמיחי, במקום שכולם צודקים.

איתן כבל: אמרתי לך, אני רוצה שיהיה פה שלט לפניי, ציטוט של יהודה עמיחי, 'במקום שבו אנו צודקים'.

איתן כבל: כולם צודקים.

איתן כבל: עוד לא פגשתי מישהו פה לא צודק.

איתן כבל: מה שנשאר לנו מהדיונים זה קודם כל 13ד.

איתן כבל: יש לנו קודם כל את 13ד, אותה עיסה שדנו בה בפעם הקודמת, שלא נאפתה כראוי בדיון הקודם.

איתן כבל: יש כמה נושאים שהיינו אמורים לתת עליהם ניסוח, חידוד, בדיקה.

איתן כבל: יש את 13ג, מה שנקרא סעיף אפורי, יש לנו את דמי ההפצה ויש לנו כן או לא ערוץ 9 והערוצים - - -

<קריאה: אינטרנט.

איתן כבל: לא, אינטרנט זה 13ד והכול זה 13ג, גם אינטרנט, זה אינטרנט אפורי, ויש 13ד, שזה גם אינטרנט, אבל נושאים נוספים אחרים.

איתן כבל: ויש, אמרתי, את 9 ויש את דמי ההפצה, זה 9 והגופים האחרים, כדאי שנזכיר את זה, ויש גם את הבקשה של רשות השידור/תאגיד השידור הציבורי.

איתן כבל: אלה כל הדברים אשר אנחנו, אתי, ביקשנו להעלות.

איתן כבל: אנחנו נתחיל עם 13ד ואני מקווה שאנחנו נתקדם איתו כמו שצריך ואני מקווה שגם עשינו את העבודה כמו שצריך.

איתן כבל: 13ג, כמו שאמרתי גם בפעם הקודמת, אני אומר לנציגי הממשלה, אין דיון, זה כן או לא.

איתן כבל: או שאנחנו מעלים את זה להצבעה, או שאני אומר להם 'חברות וחברים, אני מפצל את זה', עד שיבוא משיח צדקנו, תרצה הממשלה לשנות את דעתה בשוטף ולהביא את זה חזרה, תביא את זה, אבל אני לא מתכוון לקיים דיון שהוא מדיניות ממשלתית נטו.

איתן כבל: ב-9, היה דיון היום בוועדת הכנסת שהסירה מסדר היום שמדובר בנושא חדש ובכלל כל הנושאים שכאן הוגדרו תחת נושא חדש, ועדת הכנסת הורידה מסדר היום, כך שאנחנו יכולים לצאת לדרך.

<אביטל סומפולינסקי: אפשר 13ב?

<אביטל סומפולינסקי: יש הגדרות חדשות שטרם אושרו והן רלוונטיות ל-13ד.

איתן כבל: בבקשה.

<חגית ברוק: אתמול ההגדרה שלא אושרה הייתה ספק תכנים.

<לאה ורון: את מוכרחה לומר לנו מאיפה את קוראת?

<חגית ברוק: אני קוראת את הנוסח שהופץ לוועדה לפני שעה בערך.

<חגית ברוק: אני מתחילה בהגדרות.

<קריאה: הפצתם למוזמנים גם?

<לאה ורון: אני שמעתי שהאוצר הפיץ, האוצר או משרד התקשורת.

<לאה ורון: זה הופץ במייל.

<לאה ורון: חולקו פה כמה עותקים.

<קריאה: זה לא מספיק.

<חגית ברוק: לא ידענו שצריך להביא לכל המוזמנים.

<חגית ברוק: שלחנו את זה לוועדה.

איתן כבל: מה העניין?

<לאה ורון: היינו בנוסח למוזמנים.

<לאה ורון: הם שלחו את זה לוועדה כשאנחנו היינו פה בדיון, בחמש ומשהו, ישבנו פה בדיון על הספורט, אף אחד לא ראה וזה המצב.

<לאה ורון: סיפקנו מהר מהר לחברי הכנסת, להכניס לטאבלט וזה המצב.

איתן כבל: אז אפשר אולי בכל זאת - - -

<לאה ורון: אפשר, בוודאי, אבל זה ייקח זמן.

<מיכל רפאלי כדורי: חבר הכנסת כבל, אפשר שנקבל העתקים של הנוסח החדש?

איתן כבל: מיכל, תודה, אני בדיוק מנהל שיח כזה עם מנהלת הוועדה.

<מיכל רפאלי כדורי: קלעתי לדעת גדולים.

<לאה ורון: לענקיים.

איתן כבל: העניין הוא כזה, אני מציע, כדי שלא תתעכב הגעתך היום למבשרת - - -

<מיכל רפאלי כדורי: אני רגועה פה לגמרי.

איתן כבל: אני מציע שאנחנו נתחיל, אם יסתבר שמדובר פה באיזה דברים ש - - - אז אני אעצור עד שנחלק את זה, אין ברירה.

איתן כבל: בינתיים - - -

<קריאה: למי אין נוסח?

איתן כבל: קודם כל לבעלי האינטרס הנוגעים לסעיף הזה, למיכל כדורי - - -

<לאה ורון: אפשר בשלב הזה לתת לכל שניים-שלושה יחדיו, כמו בחיידר.

איתן כבל: אוקיי, התחלנו את הדיון.

<חגית ברוק: ההגדרה "ספק תכנים" אתמול לא הוצבעה, עלו שתי הערות לגבי ההגדרה הזאת, אחת מהן נגעה להיבט הוודאות, שלא ברור מי הוא ספק תכנים שזכאי להיות חלק מההסדר שפה בסעיף, והדבר השני, עלו הערות לגבי פיראטיות וכדומה.

<חגית ברוק: אז אנחנו עשינו כאן שינויים, זו הייתה הערה של עורך דין אפורי.

<חגית ברוק: אני אתחיל מההגדרה של ספק תכנים, כשלמעשה ההגדרה במהותה היא אותה הגדרה שהייתה קודם, לפני כן הפנינו, כהגדרתו בסעיף 6סג לחוק התקשורת, פשוט שאבנו את אותה הגדרה לכאן, זו אותה הגדרה שמדברים עליה בהקשר של ה-must sell של מכירת תכני הספורט.

<חגית ברוק: אני אקריא.

<חגית ברוק: "ספק תכנים" – מי שפעילותו העיקרית שידור של מגוון תכנים לציבור בישראל ובלבד שהתכנים משודרים ביוזמתו או באמצעות ממשק הנמצא בשליטתו, והכול בין שהתכנים המשודרים ניתנים לצפייה בזמן אמיתי, בו זמנית בידי הציבור, ובין שהתכנים ניתנים לצפייה במועד ובמקום לפי בחירת הצופה.

<מיכל רפאלי כדורי: איך מנעת פה פיראטים?

<חגית ברוק: עוד לא סיימתי להסביר.

<חגית ברוק: בנוסף להגדרה 'ספק תכנים' הוספנו הגדרה של 'ספק תכנים רשום' ובתוך ההגדרה הזאת, יחד עם ההגדרה הכנסנו מנגנון של רישום ספקי תכנים זכאיים בידי המועצה, מועצת הכבלים והלוויין.

<חגית ברוק: אנחנו נגיע לזה בהמשך, זה סעיף שהתווסף פה בנוסח 13ה, סעיף שכותרתו 'מרשם ספקי תכנים' ובאמצעות המרשם שתנהל המועצה שתבחן מי עומד בהגדרות וזכאי באופן מהותי להיות מוגדר, מי שמתקיימים בו התנאים שבהגדרה ספק תכנים, שאותה הקראתי, הוא יהיה ספק תכנים רשום וכל הוראת החוק תחול לגבי - - -

<דודו קובסניאנו: אבל מה שאמרת עכשיו זה כתוב בחוק?

<דודו קובסניאנו: שמי שעומד בהגדרה של ספק תכנים הוא זה שזכאי להירשם?

<חגית ברוק: כן, אנחנו הוספנו את סעיף 13ה שכותרתו 'מרשם ספקי תכנים'.

<חגית ברוק: הסעיף הזה מסדיר את הרישום בידי המועצה, בהתאם לסעיף המועצה תרשום ספק תכנים שהיא מצאה שמתקיימים בו התנאים בהגדרה שאותה הקראתי עכשיו ובאמצעות המרשם הזה אנחנו גם מייצרים כאן את הוודאות.

<חגית ברוק: מן הסתם המועצה לא תרשום ספק שהוא פיראטי, הוא גם לא יבוא לחשוף את עצמו בידי המועצה, כי אז כולם יידעו שהוא הבן אדם שמפר זכויות יוצרים.

<מיכל רפאלי כדורי: למה?

<מיכל רפאלי כדורי: הוא יגיד שכל התוכן שלו הוא - - -

<לאה ורון: רגע, אל תפריעו ותבקשו רשות דיבור.

איתן כבל: בבקשה, מיכל.

<מיכל רפאלי כדורי: זה שהמבחן הוא שהתכנים שלו מיועדים לציבור בישראל, זה נהדר, יש הרבה פלטפורמות רוסיות, יש ציבור רוסי בישראל, הערוצים לא הוסדרו כדין, הם ערוצים גנובים והוא משדר לציבור בישראל.

<מיכל רפאלי כדורי: וסליחה שאני אומרת פלטפורמות רוסיות, זה במקרה מה שאני מתמודדת איתו, אבל זה גם יכול להיות גורם שמשדר ערוצים שהוא הוריד לא כדין לציבור בישראל, אבל אצלי ברישיון כתוב שאני צריכה לשדר כדין, אני לא יכולה לשדר ערוצים שלא הסדרתי.

איתן כבל: יש לי בקשה.

איתן כבל: בלי כעס, מיכל.

<אתי בנדלר: אני מציעה, אדוני, שאולי יחד עם ההגדרות תקראי גם את סעיף 13ה כי אולי הוא נותן תשובה לחלק מהטענות.

<חגית ברוק: אין בעיה.

<קריאה: היא הקריאה אותו.

<מיכל רפאלי כדורי: אתי, הוא לא נותן, כי הוא מפנה - - -

איתן כבל: תני לה, אנחנו ניתן לזה מענה.

איתן כבל: מיכל, את מעירה הערה במקומה, ניתן לזה התייחסות.

<חגית ברוק: אני אקריא את ההגדרה השלישית שהוספנו בהקשר הזה, אני לא זוכרת אם הקראתי את ספק תכנים רשום, אז גם 'ספק תכנים רשום', אז גם.

<חגית ברוק: "ספק תכנים רשום" – ספק תכנים הרשום במרשם.

<חגית ברוק: ו"מרשם" – מרשם ספקי התכנים שמנהלת המועצה לפי סעיף 13ה'.

<חגית ברוק: ואני עוברת להקריא את סעיף 13ה.

<אתי בנדלר: זה בעמוד 5 במסמך החדש.

<חגית ברוק: 13ה.

<חגית ברוק: מרשם ספקי תכנים – המועצה תנהל מרשם של ספקי תכנים הזכאים לקבל הסכמה ורישיון לשידור לפי סעיפים 13ד(א) ו-(ב).

<חגית ברוק: המרשם יהיה פתוח לעיון הציבור באתר האינטרנט של המועצה.

<חגית ברוק: המועצה תרשום במרשם ספק תכנים שהגיש בקשה לכך אם מצאה כי מתקיימים בו התנאים שבהגדרה ספק תכנים שבסעיף 13ב.

<חגית ברוק: בקשה לרישום במרשם תוגש באופן שתקבע המועצה.

<חגית ברוק: חדל להתקיים תנאי מהתנאים לרישום במרשם לגבי ספק תכנים רשום, כאמור בסעיף קטן (ב), תמחק אותו המועצה מהמרשם.

<קריאה: פיראט יכול להירשם.

איתן כבל: אתה כבר צריך לדעת.

איתן כבל: אתה כבר יכול לשבת פה, יש לך אישור.

איתן כבל: לא אתה, אפורי, אתה לא מפסיק, אתה כבר יכול לשבת פה, אפורי.

<שרון מלכיאל: תוך כמה זמן המועצה צריכה לאשר את הבקשה?

<שרון מלכיאל: זה ימים, שבועות, חודשים או שנים?

<שרון מלכיאל: זה לא מצוין פה.

<שרון מלכיאל: כי לפעמים המועצה עובדת לאט, לפעמים מהר, זה תלוי.

איתן כבל: נו, באמת.

איתן כבל: אני מגן על המועצה.

<שרון מלכיאל: הם צריכים לתחום את זה בזמן.

איתן כבל: צודק.

איתן כבל: בבקשה.

<חגית ברוק: אני חושבת שתוך פרק זמן סביר.

<חגית ברוק: אני מעדיפה לא לתחום - - -

איתן כבל: ההגדרה של תוך פרק זמן סביר בכל מקום היא - - - כל אחד עם פרק הזמן הסביר שלו.

<שרון מלכיאל: סביר זה טוב, אבל - - -

<אתי בנדלר: אנחנו לא כותבים תוך פרק זמן סביר, כי רשות מנהלית צריכה לפעול תוך פרק זמן סביר.

<אתי בנדלר: זאת אומרת שאם מצפים ממנה שתפעל תוך פרק זמן סביר זה ברור מאליו.

דוד ביטן: אולי הוא צייץ מאוחר.

איתן כבל: דוד, היה שקט פה.

דוד ביטן: מה החלטת?

דוד ביטן: יש תיקונים, משהו?

<שרון מלכיאל: השאלה היא שאלה עניינית, אני אגיש בקשה ב-1.1 האם היא תאפשר לי בינואר, במרץ או באוגוסט?

<אתי בנדלר: זה שכותבים תוך זמן סביר זה לא ייתן לך מענה לשאלה הזו.

איתן כבל: כן, סלוצקי.

<חיים סלוצקי: יש בעיה שמיכל מיס העלתה, מה קורה עם הפיראטים?

<חיים סלוצקי: הם אומרים במועצה 'אנחנו לא יכולים לבדוק', יש היום אתרים פיראטיים שמחזיקים את כל ה - - -

איתן כבל: אוקיי, סלוצקי, תודה.

איתן כבל: אנחנו קודם כל נסיים את עניין לוח הזמנים, אחר כך נעסוק בשאלה האם הנוסח פה נותן מענה לשאלת הערוצים הפיראטיים, כן או לא.

איתן כבל: גברתי, מה הצעת?

<אתי בנדלר: אני לא הצעתי, אני רק אמרתי שאם התשובה היא תוך פרק זמן סביר אין צורך לרשום את זה.

<אתי בנדלר: ולכן אמרתי לו, הוא שאל 'אם אני מגיש בקשה ב-1 בינואר, האם ירשמו אותי בינואר, בפברואר או באוקטובר?

<אתי בנדלר: ' אז אמרתי שאת השאלה הזו צריכים להפנות ליושבת ראש המועצה.

חי שגב: התשובה היא בפרק זמן סביר.

איתן כבל: מה זה פרק זמן סביר בעינייך?

חי שגב: תראה, אם להיות כנה, המועצה מעולם לא עשתה את זה.

איתן כבל: לא משנה, אבל זה - - -

<הרן לבאות: אני יכול?

איתן כבל: בבקשה, שם ותפקיד.

<הרן לבאות: הרן לבאות, סמנכ"ל כלכלה, משרד התקשורת.

<הרן לבאות: אנחנו נותנים הרבה מאוד רישיונות, בדרך כלל לפני שנותנים רישיון או במקרה הזה במרשם המועצה תקבע כללים איך מגישים לה בקשה.

<הרן לבאות: הרבה פעמים בבקשה חסרים דברים, יש פינג פונג לא קצר בין המגיש לבין הגוף שנותן את הרישיון או שרושם במרשם.

<הרן לבאות: לא מקובל לרשום זמן ואם רושמים זמן אז צריך לרשום תמיד גם כל מיני שלייקסים, שאם הוא לא מגיש כמו שצריך אז לא סופרים את זה במניין הזה, כי זה דורש ארכה, זה לא תלוי בנו, זה הוא לא נתן, הוא היה צריך להגיש רישום פלילי וכדומה, הוא לא הגיש כמו שצריך.

<הרן לבאות: ולכן זו החובה שלנו וזו החובה של המועצה לנהוג כרשות מנהלית, פרק זמן סביר זה משך זמן סביר ולדעתי לא צריך לציין משך זמן לעניין הזה בחוק.

<שרון מלכיאל: דרך אגב, בקשה לאישור משרד התקשורת מחויב ב-10 ימים, אם הבקשה מוגשת כהלכה.

<שרון מלכיאל: אז אפשר להגביל את זה עד 30 יום, שלא ייקח שנים או חודשים רבים.

<הרן לבאות: אתה הגשת רישיון, לדעתי, וראית איזה הליך זה.

<הרן לבאות: זה הליך מורכב ועוד לא נקבעו הכללים אז אנחנו אפילו לא יודעים - - -

<אתי בנדלר: אני חושבת שכדי להתחיל עם העניין, אם, אדוני, אתה דן בהגדרות האלה יחד עם סעיף 13ה אז אני חושבת שצריכים לקצוב זמן אבל לקביעת כללים, כי עד שאין כללים לא יוכלו להגיש בקשה לרישום במרשם.

<מיכל רפאלי כדורי: אתי, אפשר הכול, אבל אני כבר נתקלתי בכמה וכמה חוקים שלא עמדו במבחן המציאות, אז תקבעו כללים.

<אתי בנדלר: אז אני מציעה, אם כך, לא להתנות את עצם הבקשה להירשם במרשם בכך שזה יהיה בהתאם לכללים.

<מיכל רפאלי כדורי: מאה אחוז, מקובל.

<אתי בנדלר: 'המועצה רשאית לקבוע כללים לעניין אופן הגשת בקשה לרישום במרשם'.

<מלי פולישוק בלוך: יש לי שאלה למומחים.

<מלי פולישוק בלוך: אם הוא רשום, הוא עובד לפי כללים של המועצה, אז חלים עליו כמובן, צריך להגיד את זה גם - - -

<איתמר חרמון: הכללים של המועצה שמדברים עליהם פה זה רק כללי הרישום, זה לא כללים אחרים של המועצה.

<הרן לבאות: הרישום, זה לא הרגולציה של המועצה, אלא רק הכללים לרישום.

<מלי פולישוק בלוך: אז בוא נניח שאין לו שום רגולציה ולא חלה עליו שום חובה, כמו שאתה אומר, לזכויות יוצרים וכאן הוא גם משוחרר מזכויות יוצרים, אז על הכיפק.

<חגית ברוק: אבל הוא לא משוחרר, הוא צריך לקבל רישיון.

<הרן לבאות: הוא לא משוחרר מזכויות יוצרים.

<חגית ברוק: הוא משלם את התמורה ששילם - - -

<מלי פולישוק בלוך: אנחנו מדברים על ספקי התכנים.

<חגית ברוק: אבל ספק התכנים מקבל רישיון ומשלם גם עד הרישיון.

<תמיר אפורי: אני רוצה להסביר עוד פעם את ה - - - כי זה לא - - - אפשר לקבל את רשות הדיבור?

איתן כבל: בבקשה, עורך דין אפורי.

איתן כבל: ראיתי אותך מחלק כרטיסי ביקור חופשי כבר פה.

איתן כבל: אתה עוד תשלם לנו פה על ה - - -

דוד ביטן: למה לא נתת לי כרטיס ביקור?

רוברט אילטוב: כי אתה לא משלם.

<תמיר אפורי: כל השיח הזה ושהוא לפרוטוקול הוא קצת מטריד.

<תמיר אפורי: אני החלפתי משרד ואנשים שרצו את הפרטים - - -

איתן כבל: די, נו, אנחנו מפרגנים לך, מה אתה עכשיו, אתה עושה עלינו עוד סיבוב?

דוד ביטן: גם אנחנו חושבים שאתה מצוין וגם אתה עושה - - - אבל רק שתדע, אתמול צלצלתי ללקוח שלך ואמרתי לו, או שמוציא אותך או שאנחנו נגד.

דוד ביטן: לא קיבלת טלפון ממנו?

איתן כבל: בבקשה, עורך דין אפורי.

דוד ביטן: כמובן בצחוק.

דוד ביטן: שלא יהיה עכשיו לפרוטוקול - - -

<תמיר אפורי: המצב שאני הצבעתי עליו בפעם הקודמת, אין לו מענה ואני רוצה לתת שלוש דוגמאות ואני גם אציע פתרון, לא רק בעיות גם פתרון.

<תמיר אפורי: שלושה מצבים, ממש בקצרה.

<תמיר אפורי: אתר האינטרנט, שוב אני אומר, לפרגן למיכל שמשקיעה המון מאמצים באכיפה של פיראטיות בישראל בתפקיד אחר שלה, יש פלטפורמות פיראטיות רבות בישראל, יש בצרפתית ויש ברוסית ויש כל מיני ובעברית, יש פלטפורמה שלוקחת ערוצים זרים, שלוקחת תכנים זרים, הכול פיראטי, הכול באמת לא חוקי, בנוסף היא גם רוצה על הדרך לקבל את הערוצים האלה.

<תמיר אפורי: את התכנים הפיראטיים, באופן פיראטי היא מוסיפה להם תרגום לעברית כדי שיהיה נוח לקהל בישראל, או שהיא מוסיפה להם רוסית, לא משנה מה, היא כן עומדת בהגדרה.

<תמיר אפורי: היא תבוא למועצה והיא תראה 'אני עומדת בהגדרה.

<תמיר אפורי: אני פונה לציבור בישראל', איפה כתוב שזה כדין?

<תמיר אפורי: איפה כתוב שהפעילות שלה היא חוקית.

<חגית ברוק: מה זה אומר כדין?

<מיכל רפאלי כדורי: היא הסדירה את הזכויות שלה כדין, רכשה - - -

איתן כבל: רגע, אף אחד - - -

<תמיר אפורי: אני רק מסיים את ההסבר.

איתן כבל: בבקשה.

<תמיר אפורי: ומציע פתרון.

<תמיר אפורי: דוגמה שנייה, אתר פורנו שפונה לציבור בישראל והוא אתר פורנו לגמרי ו - - -

<מיכל רפאלי כדורי: ביוזמתו והוא - - -

<תמיר אפורי: ביוזמתו ויש לו פלטפורמה ועל הדרך הוא גם ישים כמה סרטונים של חתולים כדי שיגידו שיש לו מגוון תכנים והוא יבוא למועצה והוא יגיד 'אני עומד בתנאים', מה המועצה תעשה?

<תמיר אפורי: אני יכול להגיד לכם, יש על זה שנים של ניסיון שהרגולטורים בישראל אומרים, כשיש שאלות של זכויות יוצרים, אולי במידה מסוימת של צדק, הם אומרים 'אנחנו לא יודעים מה לעשות, אנחנו לא יכולים להחליט בזה', שנים זה כך.

איתן כבל: אוקיי, ההרצאה.

<תמיר אפורי: הצעה.

איתן כבל: אמרתי ההרצאה תסתיים והצעה.

<תמיר אפורי: הצעה.

<תמיר אפורי: יש לי דוגמה.

איתן כבל: לא, אל תיתן דוגמאות, הבנו את הפורנו והחתולים, תתקדם.

דוד ביטן: רגע, אני לא הבנתי.

<תמיר אפורי: הדוגמה השלישית במשפט אחד.

<תמיר אפורי: אתר שלוקח תכנים של חברות הטלוויזיה, קשת, רשת, 10, 1, לוקח ושם אותם ב-VOD שלא כדין, עושה עליהם סיבוב הכי פראי שבעולם, בנוסף יש לו עוד תכנים ועכשיו הוא בא אליהם ועל פי דין כתוב שהם חייבים לתת לו רישיון.

<תמיר אפורי: אותו אתר שגונב אותם ולוקח מהם תכנים.

איתן כבל: העניין ברור.

<תמיר אפורי: אז עכשיו, לדעתי התשובה לזה מאוד פשוטה, צריך לתת לגורמים האלה, הגופים המשדרים, אפשרות לסרב סירוב סביר.

<תמיר אפורי: צריך להגיד שבמקרים מתאימים הם רשאים לסרב סירוב סביר.

<מיכל רפאלי כדורי: אבל למה לא לקרוא לילד בשמו?

<מיכל רפאלי כדורי: מה הוא המקרה שהם מסרבים?

<מיכל רפאלי כדורי: למשל - - -

איתן כבל: אוקיי, סליחה - - -

<תמיר אפורי: אבל זה עניין מקצועי, אני הצעתי את הפתרון שלי.

<מיכל רפאלי כדורי: בין היתר.

<מיכל רפאלי כדורי: תמיר, למה לא לקרוא לילד בשמו?

<מיכל רפאלי כדורי: זו עבודה שלך, מה זה סירוב סביר?

<מיכל רפאלי כדורי: זכויות יוצרים זה סירוב סביר - - -

<תמיר אפורי: אני הצעתי את הפתרון הנכון, בעיניי.

איתן כבל: מיכל, אל תכעסי עליו, זאת הצעה שלו.

<מלי פולישוק בלוך: ואני רוצה להוסיף באמת, כפי שאמרה מיכל עכשיו, שהוא צריך גם לשלם את זכויות היוצרים, כי מה שנאמר פה זה בעצם - - -

איתן כבל: מלי, העניין ברור.

<מלי פולישוק בלוך: לא, לא ברור לכולם.

איתן כבל: העניין ברור.

איתן כבל: כן, גברתי ממשרד המשפטים, אלא אם כן יש לך הצעה או שאת רוצה לעשות לנו עוד - - -

<אלידור בליטנר: אני אומרת מה הציפייה כאן כשאומרים 'כדין', שהמועצה תבדוק, למשל, האם הגורם הזה לא מעלים מס, האם הוא מציית לדיני עבודה?

<אלידור בליטנר: כדין זה דבר מאוד מאוד רחב.

<אלידור בליטנר: גם לגבי דיני זכויות יוצרים ספציפית, נדרשת מומחיות לדבר הזה.

<אלידור בליטנר: הרי בעיית הפיראטיות היא בעיה רוחבית, רגולטורים בכל העולם מתמודדים עם השאלה הזו והדרך להתמודד איתה היא בצורה רוחבית, לא כאן בצורה עקיפה, דרך גורם רגולטורי שהוא לא אמון בכלל על התחומים האלה.

<מיכל רפאלי כדורי: אבל אנחנו לא ביקשנו שהוא יהיה - - -

איתן כבל: מיכל, משפט אחרון ואני מסכם.

<מיכל רפאלי כדורי: אני רוצה לענות לאלידור.

<מיכל רפאלי כדורי: אכן במשרד המשפטים מקודמת הצעה למלחמה בפיראטים, אבל היא רק מקודמת, היא עוד לא קרתה, וכאן אנחנו הולכים עכשיו להסדיר משהו שנותן גזר ענק לגופים פיראטיים.

<מיכל רפאלי כדורי: אנחנו מתמודדים.

<מיכל רפאלי כדורי: אני יושבת ראש זירה, כל הגופים המשדרים פה חברים בזירה, אנחנו אוכלים קש ומגרדים קירות כדי לעצור את הגניבה של התכנים שלנו בערוצים שלנו.

<מיכל רפאלי כדורי: אין דברים כאלה בעולם, אני בקשר עם גורמים בכל העולם, אין דבר כזה כמו פה ופה הולכים לתת לגופים, גם לגופים, לא רק לגופים, יש פה גם הרבה גופים לגיטימיים, שזה גם בהם יפגע, אגב, ופוגע בהם גם עכשיו, והולכים לתת להם את הסוכרייה הכי גדולה שמדינה יכולה לתת, את ערוצי החובה, בלי לדאוג שהם הסדירו את הזכויות שלהם.

<מיכל רפאלי כדורי: זה פשוט נורא.

איתן כבל: מיכל, תודה.

איתן כבל: זיו, בבקשה, אחרון ואני רוצה לסכם.

<זיו מאני: בסופו של דבר המשמעות של המרשם הזה זה שהגופים הללו, אם הם משדרים כעת בצורה פיראטית, הם נחשפים, הם עולים מעל לפני השטח.

<זיו מאני: זו המשמעות של להירשם במרשם.

<מיכל רפאלי כדורי: אוי נו באמת, הם כל היום על פני השטח.

<זיו מאני: רגע, מיכל, אני רוצה לדבר רגע, תני לי לסיים את הנקודה.

<מיכל רפאלי כדורי: אתה עושה צפייה ישירה ואתה על פני השטח.

<זיו מאני: לא נכון, כי אפשר לתבוע אותם כרגע ואי אפשר לדעת מי הם.

<זיו מאני: ברגע שהם - - -

<מיכל רפאלי כדורי: אוקיי, הם יבואו ל - - -

איתן כבל: מיכל.

איתן כבל: זיו, אתה מתווכח איתה?

<זיו מאני: לא, אז אני אסביר את הנקודה.

<זיו מאני: הם נרשמים במרשם, הם נחשפים, אם הם הפרו זכויות יוצרים אפשר לתבוע אותם.

<זיו מאני: הנוסח שיש כרגע הוא נוסח מעולה משום שהוא מצמצם את המעורבות של המועצה למינימום, רישום טכני לחלוטין, בודקים שורה של עובדות.

<זיו מאני: אם עכשיו נותנים למועצה סמכות להתערב גם בתוכן, כדין, הכול כדין, בצד של זכויות היוצרים, בשאלה האם הוא עומד בקריטריונים האלה, אנחנו נהרוג את השוק הזה, לא יהיו ספקי תכנים.

<מיכל רפאלי כדורי: - - - לכתוב איזה כתובת שהוא שרוצה.

<מיכל רפאלי כדורי: נו באמת.

<זיו מאני: הוא הופך להיות ישות משפטית.

<זיו מאני: מה שלא יהיה את תובעת אותו.

<מיכל רפאלי כדורי: אישיות משפטית, תתבע אותי, אני עושה את זה חמש שנים.

<מיכל רפאלי כדורי: תתבע אותו, תתבע את אתר סדרות, נראה אותך.

<זיו מאני: ברגע שהוא - - -

<מיכל רפאלי כדורי: או את גוזלן.

<זיו מאני: אם אתר סדרות נרשם במרשם, מופיע במועצת הכבלים והלוויין, אומר 'זאת הכתובת שלי' - - -

<מיכל רפאלי כדורי: ניסית לתבוע אתר סדרות?

<זיו מאני: אני מודע לזה ש - - -

<מיכל רפאלי כדורי: סדרה שהעלתה אתמול פרק אחרון ב-40 ערוצי - - -

<זיו מאני: מיכל, הרישום במרשם יאפשר לך לתבוע אותו על כל השנים שבהם הוא גנב לכם תוכן, פשוט מאוד, הוא נחשף.

<מיכל רפאלי כדורי: מה אתה אומר?

<מיכל רפאלי כדורי: נו באמת.

<קריאה: הם נעלמים, חבר'ה, אל תיתממו.

<קריאה: אי אפשר לתבוע את הפיראטים.

<מיכל רפאלי כדורי: ניסית פעם לתבוע אתר פיראטי?

<מיכל רפאלי כדורי: תשאל את איילת.

<זיו מאני: הוא מפסיק להיות פיראטי ברגע שהוא נרשם במרשם.

<מיכל רפאלי כדורי: מה אתה מדבר?

<מיכל רפאלי כדורי: נסה לגעת באינטרנט, תגיד לי אם הוא נרשם.

<אתי בנדלר: מיכל, כשמישהו גונב תכנים שלכם איזה הליכים אתם נוקטים?

<מיכל רפאלי כדורי: איזה הליכים?

<מיכל רפאלי כדורי: בוכים, זה מה שאנחנו עושים כרגע.

<אתי בנדלר: סליחה?

<מיכל רפאלי כדורי: עולים למשרד המשפטים ומתחננים לחקיקה כבר שבע שנים.

<אתי בנדלר: בפועל אתם לא עושים - - -

<איילת פלדמן: לא, זה אני רוצה - - -

<אתי בנדלר: אתם לא מבקשים צו מניעה, אתם לא - - -

<מיכל רפאלי כדורי: אנחנו עושים, עשינו.

<מיכל רפאלי כדורי: תראי, במקומות שאנחנו יכולים, עד היום אגב, בהרבה פלטפורמות רוסיות, שלקחו את ערוץ 1, 2, 10, את 1 לא, כי לא היה לנו - - - את ערוצים 2 ו-10, את ערוץ 9, וקיבלנו ייפויי כוח, הורדנו את הערוצים האלה.

<מיכל רפאלי כדורי: לא הצלחנו להוריד את 150 הערוצים האחרים.

<אתי בנדלר: איך הורדתם?

<מיכל רפאלי כדורי: אנחנו סוגרים אותם והם חוזרים בשמות אחרים.

<מיכל רפאלי כדורי: אני מוכנה לעשות לך הרצאה, לא כאן.

<אתי בנדלר: לא, אני פשוט מנסה לחשוב על איזה שהוא פתרון שהמועצה תהיה רשאית למחוק מהמרשם אם, ואני מחפשת את מה שיבוא אחרי ה'אם'.

<תמיר אפורי: המועצה לא תעשה את זה, המועצה לא יכולה להיות שופט.

<אתי בנדלר: אני לא רוצה שהיא תשפוט, לכן אני מחפשת איזה כלי - - -

<איילת פלדמן: אני רק חייבת להתייחס למה שמיכל אמרה, שבאים למשרד המשפטים ומבקשים לתקן את החקיקה.

<איילת פלדמן: אז החקיקה הישראלית היא מודרנית ומתייחסת גם לאינטרנט ויש את העילות האזרחיות.

<איילת פלדמן: יחד עם זאת משרד המשפטים, שרת המשפטים באופן אישי מבינה את הקשיים שיש לבעלי הזכויות ולכן אנחנו עבדנו בצורה מאוד מהירה ויסודית ופרסמנו תזכיר ש - - -

איתן כבל: תודה.

איתן כבל: אני מסכם.

איתן כבל: סלוצקי, אני רוצה לסכם.

איתן כבל: יש כאן בעיה, בעיה אמיתית.

איתן כבל: אני לא מתכוון עכשיו פה דרך זה לפתוח את זה.

איתן כבל: ברשותכם אני רוצה להגיד שני דברים בעניין הזה.

איתן כבל: אני לא מנסה דרך החוק הזה לפתור את כל הבעיות שמתקיימות בחוק.

איתן כבל: במקרה יש לנו פה חוק ועכשיו נעמיס עליו כאילו איזה משאית איסוף של כל הבעיות המתקיימות ב - - -

<מיכל רפאלי כדורי: זה לא במקרה, אתה נותן לו סוכרייה מטורפת.

איתן כבל: מיכל, אני לא רוצה לתת סוכריות למי שלא, אבל בואי נעשה את הסדר וגם נאמרו פה דברים, אני ממש ממש איתך, איתכם לגמרי.

איתן כבל: אני רוצה גם ממשרד המשפטים, תזכיר חוק אמור לתת מענה למה שמיכל ואחרים העלו?

<איילת פלדמן: כן.

<אתי בנדלר: איזה סוג של סעד?

<איילת פלדמן: אני יכולה להתחיל פה הרצאה.

<אתי בנדלר: לא, מאוד קצר, האם יהיה איזה שהוא סעד שאיתו יוכלו לגשת למועצה ועל סמך זה הם יימחקו מהמרשם?

<איילת פלדמן: ללכת למועצה?

<איילת פלדמן: לא.

<אתי בנדלר: רק כדי להימחק מהמרשם.

<אתי בנדלר: זאת אומרת איזה צו מניעה, איזה משהו - - -

<מלי פולישוק בלוך: אבל זה לא התזכיר, מה ש - - -

<איילת פלדמן: אני לא כל כך רואה את הקשר.

<איילת פלדמן: אחד הכלים - - -

<מיכל רפאלי כדורי: היא לא רואה את הקשר.

<איילת פלדמן: לא, היא רוצה לדעת מה - - -

איתן כבל: איילת, לא נעים לי, את מג'ברשת.

איתן כבל: כאילו - - - תיכף תעברי לתנועות ידיים ואין לי עניין להעמיד אותך במצב הזה, אני לא מצפה שעכשיו את תעני על כל השאלות.

איתן כבל: אני קיבלתי החלטה.

איתן כבל: אנחנו נצביע על מה שמופיע כאן בפנינו, אנחנו נוציא פנייה לשרה ואחרי שנסיים את חוק ההסדרים אנחנו נתנפל על העניין הזה.

איתן כבל: מעבר לזאת אני לא מתכוון לפתוח את זה ברגע זה, אין לי כלים לפתוח את זה עכשיו.

איתן כבל: אפשר להצביע על זה?

איתן כבל: אוקיי, תודה.

<אתי בנדלר: אני רק רוצה לומר על מה ההצבעה.

<אתי בנדלר: בסעיף 13ב, ההגדרות 'מרשם', 'ספק תכנים' ו'ספק תכנים רשום' ועל סעיף 13ה, שבו בסעיף קטן (ג) במקום האמור בו יהיה 'המועצה רשאית לקבוע כללים לעניין אופן הגשת בקשה לרישום במרשם'.

<מיכל רפאלי כדורי: אתי, אני רוצה לבקש בכל זאת שאתי תוסיף את הסעיף שהוא יימחק מהמרשם.

<מיכל רפאלי כדורי: בוא נראה איך אפשר להוסיף - - -

איתן כבל: אפשר?

איתן כבל: במשפט.

איתן כבל: אין לי בעיה - - -

<קריאה: אם יהיה פסק דין.

<מיכל רפאלי כדורי: לא, באמת.

<מיכל רפאלי כדורי: אם יהיה פסק דין אני לא צריכה - - -

איתן כבל: מיכל, את רואה?

<אתי בנדלר: מיכל, אם יהיה לכם פתרון בעניין הזה - - -

איתן כבל: תבואו, אני אומר את זה.

<אתי בנדלר: היושב ראש יבקש דיון מחדש.

<תמיר אפורי: ההצעה שלי הייתה מאוד מעשית, אני לא רואה - - -

איתן כבל: אפורי, תודה, אני מודה לך.

<מיכל רפאלי כדורי: מתי נביא לך את זה?

איתן כבל: גם אם מחר.

<אתי בנדלר: מטעמים סבירים.

איתן כבל: אם צריך אני אביא את זה לדיון.

איתן כבל: אני איתך, רק אני לא מקבל עד לרגע זה את ההצעה שאני אומר לעצמי 'אוקיי, וואלה, זה הרעיון, נכניס את זה ונסיים את העניין הזה'.

איתן כבל: את מבינה, מיכל?

<חיים סלוצקי: אני יכול מילה להגיד?

איתן כבל: סלוצקי, בגלל ההיכרות שלנו תגיד שתיים.

<חיים סלוצקי: זה לב התעשייה - - -

איתן כבל: אני מסכים איתך.

<חיים סלוצקי: אני מבקש לתת הצעה, שהמועצה תפרסם מי שמבקש באתר שלה ויהיה לאנשים חודש - - -

<דודו קובסניאנו: זה מופיע, התפרצת לדלת פתוחה.

<מיכל רפאלי כדורי: לא, לפני שהוא מקבל.

<חיים סלוצקי: חודש אתם לא נותנים רישיון עד שמישהו לא מגיש ערעור.

<מיכל רפאלי כדורי: שיהיה חודש ל - - -

<קריאה: אבל זה לא פותר את הבעיה, הם יגידו ש - - -

<חיים סלוצקי: אבל אני יכול לדעת, אני אקרא גם על התכנים שלהם.

איתן כבל: תסלח לי, אתה לא נותן לי תרופה לכלום.

איתן כבל: לא אתה, סלוצקי, אני הולך איתך.

איתן כבל: אם זו רק תרופת סבתא, אבל אולי היא יכולה לתת משהו, מה אכפת לך?

<זיו מאני: כי זה מסרבל את ההליך הבירוקרטי, היושב ראש, זאת התשובה.

<זיו מאני: אנחנו רוצים שכמה שיותר גופים קטנים - - -

<מיכל רפאלי כדורי: הביזנס שלנו - - -

<תמיר אפורי: לא כל ספק חדש הוא פיראטי, יש אנשים שיש להם כוונות טובות, תעשו את זה בצורה חוקית.

<חיים סלוצקי: לא טענו את זה גם, לא טוענים ככה, ממש לא.

איתן כבל: חברים, אני מבקש.

איתן כבל: אני לא נכנס לפה לדיונים מי פיראטי ולא פיראטי, אין לי את הכלים.

איתן כבל: אתה מבין?

איתן כבל: אתם מבקשים ממני להסדיר את השוק שאתם עצמכם לא מצליחים להגיע ביניכם להבנה.

איתן כבל: לכן מה שאני אמרתי, אני מסכם את זה.

איתן כבל: אני מצביע, מי בעד?

איתן כבל: מי נגד?

איתן כבל: גברתי, נסעתי.

<לאה ורון: חברת הכנסת עליזה לביא מצביעה במקום חבר הכנסת יעקב פרי, חבר הכנסת רוברט אילטוב מצביע במקום חבר הכנסת חמד עמאר.

<לאה ורון: מצביעים על ספק תכנים ועל סעיף 13ה בעמוד 5.

<אתי בנדלר: ועל מרשם וספק - - -

איתן כבל: מי בעד?

איתן כבל: ירים את ידו.

איתן כבל: תודה.

איתן כבל: אושר.

איתן כבל: בעד – רוב

איתן כבל: הגדרות בסעיף 13ב אושרו, סעיף 13ה אושר.

איתן כבל: אני רק רוצה להוסיף, מיכל, אני מאפשר לך עד מחר להביא הצעה סבירה, שלא רק תגידי אה - - -משהו שכולם יודעים איכשהו להתחבר אליו, פעם אחת, ופעם שנייה אני רוצה שתגידו לי על העניין ששאל סלוצקי, אני לא חושב שצריך להכניס אותו פה בכתובים, אבל תסדירו את זה אצלכם, שזה יעלה, בסדר?

איתן כבל: וסלוצקי, אתה תגיד לי אם הם עשו את זה.

<חיים סלוצקי: ידווח.

איתן כבל: תודה.

איתן כבל: הלאה.

איתן כבל: בבקשה, כן, אדוני.

רוברט אילטוב: כבוד היושב ראש, אנחנו דנו אתמול בהרחבה בסוגיה של הארכת תוקף הרישיון.

רוברט אילטוב: הנושא הזה נידון עם הנושאים האחרים היום בוועדת הכנסת כנושא חדש, אם זה כן נושא חדש או לא.

רוברט אילטוב: ועדת הכנסת הכריעה בסוגיה הזאת שזה לא נושא חדש וניתן להעלות את זה היום, אני מבקש להעלות את הסוגיה הזאת להצבעה.

דוד ביטן: אבל ניסחו את זה, לא?

איתן כבל: לא ניסחו את זה.

דוד ביטן: מה קורה עם כל ה - - -

איתן כבל: העניין הוא כזה, אני מסיים את 13ד, אני יוצא להפסקה, ממילא אנחנו פה - - -

דוד ביטן: לא, אבל הנושא של - - -

איתן כבל: כשאתם לא הייתם, אני תיארתי את ה - - - אמרתי שאנחנו עכשיו מטפלים ב-13ד, שזה כל העניינים המשעממים של אתמול, אחרי זה אנחנו יוצאים להפסקה של חצי שעה, כשנחזור אנחנו אמורים לקבל את ההחלטה, האוצר צריך להודיע לי בשם הממשלה האם מעלים את 13ג, כן או לא, ואז אני פשוט מקריא את 13ג אם הם מחליטים שכן, מי בעד, מי נגד.

איתן כבל: כבר סיימנו את כל הדיונים, אם הממשלה תחליט לעמוד מאחורי 13ג כמות שהוא, זאת מדיניות לגמרי.

איתן כבל: יש נושא נוסף שהם צריכים להביא אליי, זה את העניין של ערוץ 9 והערוצים הייעודיים האחרים, הארכה בשנה.

רוברט אילטוב: אנחנו מדברים על כל הערוצים הייעודיים.

עליזה לביא: הארכה בשנה.

עליזה לביא: היום אתה רוצה להצביע על זה?

דוד ביטן: לכולם אתה מאריך?

איתן כבל: כן, זה גם הבקשה שלו.

רוברט אילטוב: זו הבקשה שלי.

עליזה לביא: אז עכשיו אתה רוצה את 13ג?

איתן כבל: לא.

איתן כבל: הם צריכים לנסח לי את זה, האוצר יחד עם התקשורת, ו - - -

רוברט אילטוב: אני הבנתי שהייעוץ המשפטי ממליץ להאריך את זה עד סוף 2018.

איתן כבל: מה שהם יביאו.

דוד ביטן: יש לך מנובמבר 2018.

דוד ביטן: יש לך מנובמבר עד נובמבר, שנה.

<אתי בנדלר: לא, אני מבקשת עד סוף 2018, כי אחרת רק ערוץ 9 ייכנס להארכה.

דוד ביטן: אחרת מי נכנס?

<אתי בנדלר: גם ערוץ 24, נכון לשלושה חודשים - - -

איתן כבל: לא משנה, היא צודקת.

<קריאה: הרישיון של ערוץ המוזיקה מסתיים בנובמבר 2018.

איתן כבל: אנחנו רוצים לסדר לכולם, פחות או יותר.

דוד ביטן: מה עשית, עוד חודש נתת לו?

איתן כבל: זה לא משנה, עזוב, זה לא ה - - -

<אתי בנדלר: זה קודם כל עוד חודשיים ודבר שני זה בתקווה שעד אז חקיקת פילבר תתקבל בכנסת.

איתן כבל: בדיוק.

איתן כבל: אם זה לא יובא אז מה זה משנה?

איתן כבל: זה ממילא זה הכול כלאם פאדי, מילים באוויר.

<שרית הכט: אני היועצת המשפטית של שידורי קשת וגם מדברת בשם 24.

<שרית הכט: לא כל כך ברור לי למה מאריכים - - -

איתן כבל: סליחה, גברתי, אני לא ביקשתי עכשיו את התייחסותך, זה לא הנושא.

<שרית הכט: שאלתי יפה.

איתן כבל: אני עונה לך גם יפה.

איתן כבל: אנחנו לא דנים, אני רק אמרתי מה נדון לאחר מכן.

<שרית הכט: הבנתי.

איתן כבל: לא פתחנו את הדיון וכמובן יינתן לגברתי האפשרות להביע את עמדתה.

<מלי פולישוק בלוך: אני רוצה להתייחס להגדרה של ספק תכנים, אפשר?

<אתי בנדלר: אבל הוועדה - - -

<מלי פולישוק בלוך: אבל יש נוסח חדש עכשיו.

<אתי בנדלר: על הנוסח החדש הצביעו.

<מלי פולישוק בלוך: אבל רציתי ל - - -

<לאה ורון: אבל הוועדה הצביעה על הסעיפים.

<אתי בנדלר: זה היה כל הוויכוח, אם זה כולל פיראטי, לא כולל פיראטי.

<מלי פולישוק בלוך: אני יודעת, אבל אני רציתי משהו חדש לדיון.

איתן כבל: מלי, הפעם אני לא איתך.

איתן כבל: בבקשה, איפה אנחנו?

<חגית ברוק: בסעיף 13ד, סעיף קטן (א), פסקאות (4) ו-(5) לא אושרו, אבל לפני כן אני רוצה להתייחס לכמה דברים נוספים שהוספנו בסעיפים שכן אושרו.

<חגית ברוק: קודם כל התאמנו בכל המקומות שבהם יש אזכור לספק תכנים, השלמנו את זה לספק תכנים רשום כדי להתאים להגדרה ולכל הרציונל שדיברנו פה עליו, של מרשם של ספקי התכנים.

<חגית ברוק: אז זה תיקון שהוא טכני למעשה, אבל זה בסעיפים שהוצבעו, אני רק מציינת את זה כאן.

<אתי בנדלר: רגע, למשל אני רואה, אני אפילו לא קוראת את התוכן, רק לפי האדומים שלך, אני רואה שב-13ד(א)(1) - - -

<חגית ברוק: נכון, נגיע לזה.

<אתי בנדלר: לא, אם הוועדה הצביעה על זה צריכים בקשה לדיון מחדש.

<אתי בנדלר: זה מה שאני מנסה לומר.

<חגית ברוק: זה בעיקרון מענה לטענה שהועלתה פה אתמול.

<חגית ברוק: אני תיכף אסביר על זה.

<חגית ברוק: קודם כל לגבי הרשום, שאני חושבת שזה טכני, אז - - -

<אתי בנדלר: הרשום זה לא בעיה.

<חגית ברוק: אז עכשיו אני אסביר על מה שעשינו בפסקה (1).

<חגית ברוק: אתמול הועלתה פה טענה שקשורה לנושא - - -

איתן כבל: סליחה, נעים לכם?

איתן כבל: בחוץ יהיה יותר.

איתן כבל: אתם לא מבינים, זה כבר מוגזם, זה לא אווירת סוף מסלול.

איתן כבל: חלאס, די, אנחנו באמצע דיונים רציניים.

<חגית ברוק: אני אסביר מה עשינו ותיכף נחשוב אם יש דרך יותר נוחה מבחינת הפרוצדורה לעשות את זה.

<חגית ברוק: אתמול עלתה שקשורה לנושא ההחשכה, במרכאות.

<חגית ברוק: בפסקה (1) אנחנו מחייבים את ספק התכנים להעביר את השידורים הפתוחים בזמן אמיתי באופן מלא בלא קטיעה או עריכה.

<חגית ברוק: מצד שני, בסעיף קטן (ב) אנחנו מחייבים אותו גם לקבל רישיון עבור הנושא של זכויות היוצרים ועלו כאן אתמול טענות שיכול להיות שזה יהיה בסכומים מופקעים, או שמישהו יסרב, תומר קרני מרשות השידור העלה את הטענה, שיש שידורים שבאופן קטגורי אין סיכוי לקבל מבעלי הזכויות את האישור להעלות לאינטרנט, את הרישיון הזה, ובעצם צריך לתת איזה שהוא מענה לאותם מקרי קצה.

<חגית ברוק: אנחנו מדגישים כאן שמבחינתנו בהכרח מדובר במקרי קצה, זה לא אמור להיות משהו שקורה בדרך כלל וכמענה לזה אנחנו מבקשים להוסיף בסיפא של פסקה (1) את האמירה, ש'המועצה רשאית לקבוע בכללים טעמים מיוחדים שבשלהם יהא ספק תכנים רשום רשאי לתת גישה שלא באופן מלא'.

<חגית ברוק: זו המשמעות של הפסקה הזו.

<חגית ברוק: אין לנו הכרח שזה יהיה דווקא פה, אפשר שזה יהיה בפסקה נפרדת ואז לא נצביע על זה כנושא חדש.

<חגית ברוק: אנחנו רצינו לתת מענה לטענה.

<אתי בנדלר: כי אחרת קודם כל על הפסקה הזו, פסקה (1) הוועדה כבר הצביעה ולא הוגשה בקשה לדיון מחדש, אז לצורך העניין אני מבינה שאתם רוצים להוסיף הוראה, לאו דווקא בפסקה (1).

<אתי בנדלר: לגופו של עניין, את מדברת כאן על 'המועצה רשאית לקבוע בכללים טעמים מיוחדים', אבל אנחנו לא יודעים אם אכן מדובר כאן על טעמים מיוחדים שקשורים בנושא של זכויות יוצרים, להסדרת זכויות יוצרים או משהו אחר.

<אתי בנדלר: זו הסמכה מאוד רחבה כאן.

חי שגב: בדיוק, הסמכה רחבה שיכולה גם להביא לתוצאה מאוד בעייתית.

חי שגב: דמו בנפשכם את ערוץ 2 שמשודר בגרסה א', בפלטפורמה ב' ובגרסה ב' בפלטפורמה ד'.

<קריאה: ברור, או גרסה א' בגרסה - - -

<חגית ברוק: המודל הזה נלקח, יש את סעיף מאסט קרי בחוק התקשורת ושם יש הוראה דומה, כמעט אחד לאחד, ולקחנו את זה משם, אבל אנחנו מקבלים את ההערה של היועצת המשפטית, הסעיף ההוא נכנס בעבר, אני לא יודעת למה התכוונו שם, אבל אצלנו אנחנו בהכרח כן מתכוונים לאותם מקרים שמתייחסים לקשיים במישור - - -

<קריאה: איזה סעיף?

<חגית ברוק: 6כא, הסיפא שלו,

<נגה רובינשטיין: שמה?

<נגה רובינשטיין: למה זה - - -

<חגית ברוק: מאסט קרי, יש שם הוראה שבעל רישיון כללי חייב להעביר את השידורים ללא עריכה, קטיעה או שינוי ובאופן מלא ובסיפא של הסעיף יש אפשרות למועצה לקבוע כללים שבהם הוא לא יהיה חייב לקיים את החובה הזאת.

<נגה רובינשטיין: אז לקחתם רגולטור אחר בכלל - - -

איתן כבל: נגה, את קודם כל לא אומרת את השם שלך.

<חגית ברוק: זה אותו רגולטור והמהות די דומה ואנחנו מקבלים את הערת היועצת המשפטית, זה יהיה באמת בהקשר הספציפי של זכויות יוצרים.

<חגית ברוק: אני לא מוצאת פה בעיה.

<קריאה: למה לא רשום?

<חגית ברוק: זה משהו שהיא העלתה הרגע.

<קריאה: את רוצה להוסיף?

<חגית ברוק: כן.

איתן כבל: אוקיי.

איתן כבל: בבקשה.

<ניר שויקי: ניר שויקי, מנכ"ל בפועל של הרשות השנייה.

<ניר שויקי: אני חושב שחשוב מאוד שהסעיף הזה יחודד כי יש פה איזה שהוא כרסום בסמכויות מועצת הרשות השנייה.

<ניר שויקי: לא ברור לי מתי מועצת הרשות השנייה, מועצת הכבלים והלוויין, תוכל להתערב בתכנים של ערוצים שאני מפקח עליהם.

<ניר שויקי: זה כתוב בצורה מאוד מאוד רחבה, מאוד מאוד לא ברורה, זה יכול לעשות כאוס שלם בכל המערכת, אני מבקש לחדד את זה ושהנוסח יהיה ברור ויהיה כתוב ברחל בתך הקטנה באילו מקרים, ככל שהם יהיו מקרים סבירים, ולא בהקשר של התערבות בתוכן או כל מיני דברים כאלה.

<ניר שויקי: כרגע זה כתוב בצורה מאוד מאוד בעייתית ולדעתי זה פשוט מאוד מאוד פרובלמטי.

חי שגב: אני רוצה גם להוסיף שהיה רצוי - - -

איתן כבל: שם ותפקיד.

חי שגב: יפעת בן חי שגב, יו"ר המועצה לכבלים ולוויין.

חי שגב: שככל שזה נוגע לערוצים שבפיקוחה של הרשות השנייה, היא זו אשר תקבל את הסמכות להחליט.

איתן כבל: כן, נגה.

<נגה רובינשטיין: אנחנו דיברנו אתמול, ויו"ר מועצת הכבלים והלוויין הזכיר את זה גם היום, על העובדה שכל המטרה של החוק הייתה ליצור הבטחה שהערוצים הפתוחים, הערוצים הפופולריים, יהיו כאלה שלא יהיו חסם לתחרות בפני פלטפורמות.

<נגה רובינשטיין: אז עכשיו יש כאן פתח ליצור מסכים, ליצור ערוץ 2 וערוץ 10 דרגה א' או דרגה ב'.

<נגה רובינשטיין: ההוראה כאן, בהיבט המשפטי אני לא מבינה אותה, יש סעיף 62 לחוק הרשות השנייה, מדבר על מנכ"ל של הערוץ המסחרי הוא העורך הראשי.

<נגה רובינשטיין: 62(ב) מדבר על כך שהמנכ"ל של הערוץ המסחרי הוא העורך הראשי, עכשיו נכנס כאן רגולטור שהופך להיות העורך הראשי של ערוץ הטלוויזיה.

<נגה רובינשטיין: אם כבר, ככל שאתם סבורים שיהיה קושי תנו שיקול דעת לערוץ המסחרי.

<חגית ברוק: מה ההבדל בין זה לבין חוק התקשורת ששם הסמכות היא של המועצה?

<נגה רובינשטיין: אז תיכף אני אסביר מה ההבדל, אבל אם אתם חושבים שמדובר במקרי קיצון שבקיצון ושבעצם הערוץ המסחרי לא יוכל להעביר לספק התכנים את הסחורה הזאת מכיוון שתהיה בעיה של זכויות יוצרים תנו שיקול דעת לערוץ המסחרי.

<נגה רובינשטיין: הרי לו לא יהיה אינטרס להעביר משהו שאין לגביו זכויות יוצרים.

<נגה רובינשטיין: יש לו את האינטרס שהמסך שלו יהיה מסך אחיד ואין לו את האינטרס להעביר משהו שאין לו לגביו זכויות יוצרים ולא ל - - -

איתן כבל: אוקיי, נגה, תודה.

איתן כבל: חברות, אני חייב לסיים את זה, זה נהיה פה אפילו, לא רוצה להגיד זה.

איתן כבל: איילת, מי עונה?

איתן כבל: מחפשים מי יענה?

איתן כבל: אולי ניתן מודעת דרושים?

<איילת פלדמן: אנחנו מבינים את הקושי ואנחנו מנסים כל הזמן למצוא פתרון שמצד אחד יענה על הקושי שמעלים קשת, רשת ו-10, ומצד שני גם ייתן מענה לקושי שרשות השידור העלתה, על הנושא של חוסר היכולת למצוא - - - אנחנו כל הזמן - - -

<אתי בנדלר: אז בהפסקה תדונו בזה?

איתן כבל: אני רוצה להבהיר, לא נעים לי, אני רוצה להיות הכי מנומס אליכם, אני באמת משתדל למרות שקשה לי לפעמים, כי באמת גם קצה נפשי.

איתן כבל: אני מכבד אתכן, אני מכבד את הפקידות, אבל זה כבר נהיה, אני לא רוצה להשתמש, לעבור לתימנית, את מה שאני באמת מרגיש מכל הטחינה הזו.

איתן כבל: אז אנחנו נעשה ככה, יש כאן נקודות שהעלינו אותן, הן נקודות חשובות שצריך לשים עליהן את הדעת.

איתן כבל: מצד אחד אני לא רוצה להיות כמו יושבי ראש, אוקיי מצביעים ואחר כך נראה.

איתן כבל: אני מבקש בעדינות שאחרי האוכל, יהיה לכן כוח לתת רעיונות, לתת את המענה גם לשאלות שנגה העלתה, גם לעניינים שהעלה נציג רשות השידור/התאגיד, שברגעים כאלה ממש הוא על המנגל - - -

<קריאה: מי מאיתנו?

<קריאה: הבנו, אני מרגיש אותה.

איתן כבל: אוקיי.

איתן כבל: נכון, אתה צודק.

דוד ביטן: כולם עושים פה סיבוב על חשבוני, אני מבין.

<קריאה: ביטן, אנחנו עשינו אתמול הסכם שלום.

דוד ביטן: בטוח שאם ייסגר התאגיד אני אדאג לך ברשות השידור, אין לך מה לדאוג.

דוד ביטן: אתה בחור נחמד מאוד.

דוד ביטן: בחור נחמד, מקצועי.

איתן כבל: דוד עכשיו יעשה מדד חדש בקבלה, מדד הנחמדות.

דוד ביטן: אבל הכול בצחוק.

דוד ביטן: אחר כך יצטטו אותי ויגידו - - -

איתן כבל: ודאי.

איתן כבל: חברים, אנחנו יוצאים, עכשיו שבע ועשר דקות, עד עשרים ל- אנחנו חוזרים לכאן.

איתן כבל: הישיבה נפתחה.

איתן כבל: ברשותכם, אנחנו נתחיל עם ההצעה של מיכל, נסגור את העניין הזה ונמשיך.

<אתי בנדלר: לגבי רישום במרשם שתנהל המועצה לשידורי כבלים ולוויין אני רוצה להוסיף הוראה לפיה מי שמבקש להירשם במרשם יצטרך לצרף לבקשתו תצהיר שהוא פועל בהתאם לחוק זכויות יוצרים וחוק זכויות מבצעים.

<אתי בנדלר: את הנוסח הסופי המדויק אני אגבש בסוף.

איתן כבל: אתם תעשו את הפיין טיונינג, זה מוסכם על הנוכחים?

<קריאות: כן.

<אתי בנדלר: אז אני מבקש להצביע על התוספת.

איתן כבל: אני מבקש להעלות להצבעה את התוספת.

איתן כבל: מי בעד?

איתן כבל: ירים את ידו.

איתן כבל: תודה.

איתן כבל: התוספת אושרה.

איתן כבל: בעד – רוב

איתן כבל: התוספת אושרה.

איתן כבל: בואי נתקדם.

איתן כבל: קדימה, חברים.

איתן כבל: אני מסיים היום את החוק, שאף אחד לא יטעה, מצדי שיסתיים מתי שיסתיים.

איתן כבל: בבקשה.

<חגית ברוק: אני ממשיכה מאיפה שהפסקתי.

<חגית ברוק: בסעיף (1), הסיפא שביקשנו להוסיף, אנחנו מורידים את זה - - -

איתן כבל: באיזה סעיף את?

<חגית ברוק: 13א, פסקה (1), דיברתי על הסיפא שרצינו להוסיף, עלו כאן הערות, אנחנו מורידים את הסיפא הזאת ובמקומה אנחנו נציע משהו אחר, אבל זה בהמשך, אז אני מציעה שנמשיך עם פסקאות (4) ו-(5) שלא הוצבעו אתמול.

<חגית ברוק: ההערה שעלתה אתמול הייתה בהקשר של אמצעים משמעותיים, מה הם אמצעים משמעותיים.

<חגית ברוק: אנחנו שינינו את הנוסח, אני מקריאה פסקה (4).

<חגית ברוק: '(4) ספק התכנים הרשות ינקוט אמצעים טכנולוגיים נאותים ומתקדמים', זה ביטוי שהוזכר בחוק בהקשר אחר.

<חגית ברוק: 'אמצעים טכנולוגיים נאותים ומתקדמים למניעת ההפצה של השידורים הפתוחים והגישה אליהם מחוץ לישראל', ואנחנו מוסיפים פה, 'כפי שהוסכם בינו לבין הגוף המשדר ובלבד שאותם אמצעים אינם חורגים מהמקובל בהסכמים המסדירים שימוש בזכויות יוצרים, מבצעים ומשדרים ברשת האינטרנט'.

<חגית ברוק: אותו דבר בפסקה (5), אני אקריא גם אותה '(5) ספק התכנים הרשום ינקוט', מחקנו בטעות את המילה 'ינקוט', כמובן שהיא צריכה להישאר ,'אמצעים טכנולוגיים נאותים ומתקדמים למניעת משיכת השידורים הפיתוחים, הטעמתם באתר אינטרנט או שימוש אחר בהם בידי גורמים אחרים, כפי שהוסכם בינו לבין הגוף המשדר, ובלבד שאותם אמצעים אינם חורגים מהמקובל בהסכמים המסדירים שימוש בזכויות יוצרים, מבצעים ומשדרים ברשת האינטרנט'.

איתן כבל: הסברים, ואם אין הערות.

<איילת פלדמן: כמו שעלה פה במהלך הדיון, מאחר שמדובר ממילא בהסדרה הסכמית בין כל הצדדים ומאחר שגם עלה שהביטוי 'משמעותיים' הוא לא ברור אנחנו מציעים את הביטוי 'נאותים ומתקדמים' שהוועדה הציעה במקום אחר וגם אנחנו מגדירים שאותם אמצעים טכנולוגיים יוסכמו בין הצדדים.

<איילת פלדמן: וכדי למנוע הטלה של דרישות מגבילות מדי אנחנו קובעים איזה שהוא סטנדרט.

איתן כבל: אוקיי.

איתן כבל: ניר, בבקשה.

<ניר יוגב: יש לי הערה לגבי התוספת, 'כפי שהוסכם בינו לבין הגוף המשדר'.

<ניר יוגב: אינני טכנולוג, אבל יש אמצעים מקובלים בשוק לטובת הפעילות הזאת וייתכן שיש גם מספר טכנולוגיות או מספר גישות בעולם הזה וייתכן מצב שבו ספק התכנים בוחר בטכנולוגיה אחת, אולי אפילו בהסכמה עם גוף משדר מסוים ואז בא גוף משדר אחר ואומר 'לא, אני רוצה בטכנולוגיה אחרת'.

<ניר יוגב: זה לא יכול לעבוד ככה, יש אמצעים מקובלים, צריך לאפשר לספק התכנים לפעול בהתאם לטכנולוגיה המקובלת בשוק והוא לא בהכרח יכול להגיע להסכמות עם כל גוף משדר ורצונותיו.

איתן כבל: אוקיי.

<תומר קרני: קודם כל הניסוח הזה, אני חושב שהוא הרבה יותר טוב ממה שהיה קודם, רק הערה מסוימת, כשאומרים 'המקובל' צריך לזכור שלפעמים האמצעים נדרשים על ידי צד שלישי, כלומר צד שלישי דורש שהוא רוצה אמצעים מסוימים שהוא יאשר אותם.

<תומר קרני: בדרך כלל זה מן הסתם דברים שנמצאים בשוק אז יכול להיות שאפשר להכניס את זה להגדרת 'המקובל' בנסיבות העניין, אבל צריך לקוות שלא יהיה איזה מישהו שיבוא עם דרישות.

איתן כבל: חברים, אני רוצה לעצור אתכם פה, ברשותכם.

איתן כבל: העניין הזה, זה לא המקום היחיד שמדברים עליו על הצורך באמצעים מקובלים.

איתן כבל: יש את זה בהרבה מקומות.

איתן כבל: אנחנו תמיד מדברים על אמצעים שרובנו מכירים אותם ושלא כל שבוע יש הרי בשוק הזה אמצעים חדשים ומקובלים, שהוא צריך להכניס מיד את האמצעי החדש שאנחנו מדברים עליו, או את האמצעי הכי הכי שבדיוק נכנס לשוק.

איתן כבל: הכוונה היא לייצר איזה סטנדרט שאנחנו יודעים שמי ששם את ה - - - השקיע, נתן מעצמו ועשה את המיטב שכל בר דעת שנמצא בשוק אומר 'וואלה, בסדר'.

איתן כבל: זו הכוונה, אני לא מבין מה אנחנו מכדררים - - -

<תומר קרני: למעט אותם מקרים שצד שלישי דורש לאשר את אותם אמצעים.

<תומר קרני: צד שלישי זה לא אני.

איתן כבל: ברור, אבל אני אומר, אם יבוא גורם ויגיד 'זה התנאי שלי', זה כבר בנוהל והם עושים את זה בהסכמה ביניהם, או לא בהסכמה.

איתן כבל: אני צריך סעיף שפה נותן לי דבר שאני יכול, שכולנו מבינים מה כתוב בו.

<קריאה: בהתאם למקובל בשוק.

איתן כבל: אני חושב שהניסוח הזה נותן לי את המענה.

<זיו מאני: מה קורה אם אין הסכמה?

<זיו מאני: מה קורה אם בין הגוף המשדר וספק התכנים קיימת מחלוקת בשאלה האם הדרישות הן סבירות או לא, מי אוכף?

<קריאה: המועצה.

<זיו מאני: איפה זה כתוב?

<קריאה: כמו כל דבר, בית משפט.

<זיו מאני: איך בית משפט?

<זיו מאני: זה אזרחי ביניהם?

<זיו מאני: זה בג"צ נגד המועצה?

<זיו מאני: מה ההליך פה?

איתן כבל: בית משפט, אחד יעתור נגד - - - חברים יקרים, ברשות

איתן כבל: כם אני רוצה להגיד, אני לא יכול יותר לשמוע פה את צירוף המילים אם לא יגיעו להסכמה.

איתן כבל: אנחנו תוקעים לעצמנו כל הזמן את המקלות, אין סוף לזה.

איתן כבל: כשאתה אומר - - - זה לא נגמר.

איתן כבל: בית משפט.

<זיו מאני: היושב ראש, אני מסכים שבית משפט, אבל האיפה פה חשוב, כי החשש שלא יגיעו להסכמה הוא לא איזה חשש מופרך.

<זיו מאני: הסיבה שהדבר הזה נדרש מלכתחילה היא משום שיש פה גורמים - - -

איתן כבל: מאני, אני נתתי את ההרצאה שלי, אני סיימתי.

איתן כבל: הניסוח צריך להיות כזה שכשאנחנו מדברים על נקיטת אמצעים טכנולוגיים מקובלים, זאת אומרת שזה מגיע לבית משפט ובית המשפט יכול להגיד 'וואלה'.

איתן כבל: זה כמו, אתה יודע מה?

איתן כבל: כשיש בביטוח, שמת את מה שצריך או לא שמת, חברת הביטוח לא יכולה לבוא ולהגיד לו 'שמע, היית צריך לשים שלוש שבכות לפני זה', או לא יודע מה.

איתן כבל: בסוף בית משפט יודע להגיד 'וואלה, הפעולה הזו היא פעולה סבירה בנסיבות המתקיימות באזור, לעניין, לדברים האלה'.

איתן כבל: אם לא, לא יוצאים מזה.

<אתי בנדלר: אני חושבת שהנוסח נותן מענה, עם כל הכבוד.

<אתי בנדלר: אם הסכימו על אמצעים אז יהיו האמצעים המוסכמים ואם לא, חל הכלל שנאמר קודם שהוא צריך לנקוט אמצעים טכנולוגיים נאותים ומתקדמים המקובלים בדרך כלל בהסכמים.

<ניר יוגב: אבל הגוף המשדר לא - - - כתוב 'כפי שהוסכם בינו לבין - - -', אין בעיה עם הנאותים ומתקדמים, יש בעיה עם המילים 'כפי שהוסכם בינו לבין הגוף המשדר', מכיוון שיש מספר גופים משדרים.

<אתי בנדלר: לא, ניר, אם הוסכם, אם יש הסכמה על האמצעים, אז בסדר, אז יחולו אותם אמצעים, אבל אם דורשים ממך משהו שאתה לא מסכים, אז די בכך שאתה נוקט באמצעים - - -

<ניר יוגב: איך אני מקבל גישה לתוכן - - -

<אתי בנדלר: בואו נקרא את זה ביחד ונראה אם - - -

<תומר קרני: מה שאת אומרת זה לא איך שזה מנוסח.

<אתי בנדלר: אז בואו ננסח את זה בצורה כזאת.

<אתי בנדלר: 'הגורם המפעיל ינקוט אמצעים טכנולוגיים נאותים ומתקדמים המקובלים בהסכמים המסדירים שימוש בזכויות יוצרים, מבצעים ומשדרים ברשת האינטרנט למניעת הפצה של השידורים'.

<ניר יוגב: לא, אבל במציאות, מחוץ לטקסט, איך מיישמים את זה?

<אתי בנדלר: אז אולי צריכים לחזור לאותה נוסחה שקיימת - - -

<איילת פלדמן: אני מקבלת את החידוד ש - - -

<אתי בנדלר: שבפסקה (4) לסעיף הקודם.

<איילת פלדמן: אני מקבלת את החידוד של הייעוץ המשפטי לוועדה ואנחנו נחדד את זה בנוסח.

<איילת פלדמן: זאת אומרת המהות שאם הוסכם אז הוסכם ו - - -

<חגית ברוק: כפי שהוסכם ככל שהוסכם.

<איתמר חרמון: לא, כמו שזה כתוב 13ג(א)(4), הוא צריך תנאים מקובלים, נקודה, ואז אחת האפשרויות להוכיח תנאים מקובלים זה הסכמה.

<איתמר חרמון: זה לדעתי עונה על שתי האפשרויות.

<תומר קרני: זו חזרה קצת לאחור, אבל הסעיף בנוסח כפי שנוסח, הסיפא, 'ובלבד שמדובר באמצעים שאינם חורגים מהמקובל', זה כבר מגדיר את גדר ההסכמות.

<תומר קרני: כמו שהיועצת המשפטית אמרה.

<אביטל סומפולינסקי: אבל אין חובה, אם לא כתוב אז לכאורה אין חובה לנקוט אמצעים נאותים ומתקדמים.

<חגית ברוק: לא, יש, 'ינקוט אמצעים טכנולוגיים נאותים ומתקדמים'.

<אביטל סומפולינסקי: כפי שהוסכם.

<ניר יוגב: רק להוריד את ה-ה', ב-13ג(4) רק להוריד את ה-ה' במשדר.

<איתמר חרמון: זה גוף משדר, כלשהו, אני לא הולך עם כל אחד מהם להגיע להסכמה.

איתן כבל: אוקיי.

<אתי בנדלר: אני מציעה בכל זאת להתאים את זה לסעיף 13ג(4).

<ניר יוגב: 13ג(4) הוא בסדר גמור, הדבר היחידי שצריך לעשות זה להוריד את האות ה"א במילה 'המשדר' בסוף, פשוט עם גוף משדר.

<ניר יוגב: כלומר אם ספק התכנים הגיע כבר להסכם עם גוף משדר מסוים וזה מקובל עליו אז לא יכול לבוא גוף משדר אחר ולהגיד לו 'תחליף את הטכנולוגיה'.

<איתמר חרמון: הוא יכול ואתה תטען שזה נאותים ומקובלים.

<ניר יוגב: בסדר, אוקיי, אז רק להוריד את ה-ה"א.

איתן כבל: חברים, הבנו את העניין, זה עניין ניסוחי שצריך לתת עליו את הדעת ולהתקדם איתו.

איתן כבל: בבקשה, אני רוצה באמת להתקדם.

<לאה ורון: אז אדוני מעמיד להצבעה את 13ד(א).

<קריאה: לפי הניסוח הנוכחי או לפי הנוסח של 13ג?

<אתי בנדלר: התאמה לסעיף 13ג(4) בשינויים המחויבים.

<קריאה: 13ג(א)(4).

איתן כבל: כן.

איתן כבל: מי בעד?

איתן כבל: ירים את ידו.

איתן כבל: עם התיקונים.

איתן כבל: תודה, איילת, אושר עם התיקונים והתוספות.

איתן כבל: בעד – רוב

איתן כבל: סעיף 13ד(א) עם התיקונים אושר.

<אתי בנדלר: יש לכם כבר איזה שהיא הצעה ל-13ד(א)(1)?

<איילת פלדמן: כן.

<איילת פלדמן: במקום ליצור מצב של החשכה אצל ספק התכנים אנחנו מציעים לקבוע סעיף שיאמר כך, 'היה קושי ממשי להשיג רישיון, לפי סעיף קטן (ב), רשאי הגוף המשדר לספק תוכן חלופי לספק התכנים הרשום'.

<איילת פלדמן: במקרה כזה, אם גוף משדר מסוים לא יצליח להשיג רישיון מול בעלי הזכויות לגבי תוכן ספציפי, אותו תוכן ספציפי יוחלף ואצל ספק התכנים יהיה תוכן שלגביו כן הושג רישיון.

<אתי בנדלר: תקראי שוב, בבקשה.

<לאה ורון: וגם תגידי, בבקשה, על איזה סעיף את מדברת?

<איילת פלדמן: פשוט להוסיף סעיף חדש, במקום לתקן את סעיף קטן 13ד(א)(1), שכבר הוצבע, אנחנו מוסיפים סעיף קטן חדש.

<נגה רובינשטיין: איילת, זה הגוף המשדר מספק את התכנים.

<אתי בנדלר: היה קושי ממשי.

<איילת פלדמן: 'היה קושי ממשי להשיג רישיון לפי סעיף קטן (ב), רשאי הגוף המשדר לספק תוכן חלופי לספק התכנים הרשום'.

<איילת פלדמן: מן הסתם זה צריך להיות שוויוני לכל ספקי התכנים.

<איילת פלדמן: התוכן החלופי שיסופק יהיה זהה לכל ספקי התכנים שיקבלו את ההסכמה של - - -

<תמיר אפורי: זה לא בטוח, אל תיכנסי לזה.

<תמיר אפורי: אם ספק תכנים אחד לא רוצה לשלם זכויות יוצרים ואחר כן, ואחד יבוא עם הזכויות - - -

<נגה רובינשטיין: את צריכה לצאת מנקודת הנחה שהאינטרס שלנו שהמסך יהיה אחיד, במקרים שזה לא אפשרי אז נעשה את זה, אבל - - -

<איילת פלדמן: 'היה קושי ממשי להשיג רישיון לפי סעיף קטן (ב), רשאי הגוף המשדר לספק תוכן חלופי לספק התכנים הרשום'.

<נגה רובינשטיין: אוקיי, בסדר.

איתן כבל: מספיק, די, אני לא נוגע בזה.

איתן כבל: מי בעד סעיף - - -

<אתי בנדלר: הפסקה החדשה שהוצעה עכשיו.

איתן כבל: הפסקה החדשה שהוצעה עכשיו ואתם יודעים איפה לשים אותה.

<אתי בנדלר: אנחנו נחפש את המקום.

איתן כבל: מי בעד?

איתן כבל: תודה.

איתן כבל: אושר.

איתן כבל: בעד – רוב

איתן כבל: הפסקה אושרה.

איתן כבל: הלאה.

<אביטל סומפולינסקי: יש גם את פסקה (5), 13ד(א), פסקה (5).

<אביטל סומפולינסקי: גם שם צריך להתאים את זה ל-13ג.

<חגית ברוק: אני חושבת שהצביעו על זה.

<אתי בנדלר: לא, על (4).

<חגית ברוק: אז אני אנסה להקריא את זה בהתאמה לנוסח, אני מניחה שהוועדה תרצה - - -

<איילת פלדמן: על אותו עיקרון, לא להקריא, נתאים, את אותן התאמות שעשינו - - -

איתן כבל: אחר כך נעשה את ההתאמות, בואי תקריאי קודם.

<חגית ברוק: 'ספק התכנים הרשום ינקוט אמצעים טכנולוגיים נאותים ומתקדמים למניעת משיכת השידורים - - -

איתן כבל: היא הקריאה את זה.

<חגית ברוק: הקראתי.

איתן כבל: לא אמרתי שהצביעו, אבל הקראת.

איתן כבל: כי ה'ינקוט' מחוק והיא אמרה ש'בטעות מחקנו את הינקוט'.

איתן כבל: אני מקשיב לכם ועוד איך.

<אתי בנדלר: אתה מצביע על פסקה (5)?

איתן כבל: כן, מי בעד?

איתן כבל: ירים את ידו, בהתאמות, בוודאי, הכול עכשיו בהתאמות.

איתן כבל: תודה.

איתן כבל: אושר.

איתן כבל: בעד – רוב

איתן כבל: פסקה 13ד(א)(5) אושרה.

איתן כבל: בבקשה.

איתן כבל: גם (ד) אתם רוצים שנעלה שוב להצבעה עם ההתאמות?

<אתי בנדלר: זו רק התאמה של נוסח.

איתן כבל: אוקיי, (ד), התאמה של נוסח.

איתן כבל: הלאה.

איתן כבל: מה עוד נשאר לנו?

<חגית ברוק: סעיף 13ה הצבענו.

<חגית ברוק: הדבר הבא - - -

<אתי בנדלר: מה עם 13ד(ג)?

<איילת פלדמן: זה הוועדה אישרה.

איתן כבל: אישרנו, כן.

איתן כבל: סיימנו את 13ד?

<חגית ברוק: כן.

איתן כבל: ובא לציון גואל.

איתן כבל: סיימנו את הפנים של הלחם הלא אפוי.

איילת נחמיאס ורבין: לא בטוח.

<קריאה: עכשיו אפוי.

איתן כבל: בוא נגיד את זה ככה, עכשיו זה נראה הרבה יותר טוב, עוד יש לטעום מזה.

<שרון מלכיאל: למען האמת זה לא משנה כי סעיף 18 הורס הכול.

<שרון מלכיאל: סעיף 18 אומר שבחמש השנים הקרובות שידורי עידן פלוס יעלו כסף למפעילים חדשים לפי המחירים שנהגו בשוק עד היום, אז לא קרה כלום.

איתן כבל: חמש שנים, אתה יודע מה זה?

<שרון מלכיאל: חמש שנים זה אלפי ימים.

איתן כבל: אוקיי, מה עכשיו?

<חגית ברוק: אני חושבת שבהוראת המעבר נשאר משהו קטן.

<חגית ברוק: בהוראת המעבר - - -

<אתי בנדלר: את מדברת על סעיף 18?

<חגית ברוק: נכון, סעיף 18.

<חגית ברוק: להבנתי אתמול הוועדה הצביעה, למעט פסקה (3).

<אביטל סומפולינסקי: בפסקה (א) אמרתם שאתם תכתבו בעניין החוזים הקיימים גם מול הגורם המפעיל, ולגבי פסקה - - -

<קריאה: לא שומעים.

<אביטל סומפולינסקי: בהוראת המעבר סעיף קטן (א) אושר, אבל הממשלה התבקשה לשקול האם הם רוצים להרחיב את ההסכם לחוזים הקיימים גם על הגורם המפעיל.

<איילת פלדמן: כן, אבל מאחר שלא דנו בגורם המפעיל עדיין אז זה תלוי ב - - -

<אביטל סומפולינסקי: ו-(ג)(3) לא אושר.

<חגית ברוק: נכון, (ג)(3) לא אושר בגלל העניין של אמצעים משמעותיים וגם כאן הצענו את הנוסח החלופי של אמצעים טכנולוגיים נאותים ומתקדמים, אז אנחנו מציעים להצביע על הנוסח הזה.

<לאה ורון: תגידו עוד פעם על מה מצביעים.

<חגית ברוק: הוראת המעבר, זה סעיף 18, סעיף קטן (ג), פסקה (3), שלא אושרה אתמול.

<איילת פלדמן: ולהוסיף את ההגדרה 'אמצעים טכנולוגיים' בסעיף קטן (5).

<חגית ברוק: זה גם טכני, זה ביחד.

<קריאה: איילת, זה אותו חוק, זה - - -

<איילת פלדמן: זה לא, זה הוראת המעבר של חוק ההסדרים, היא מחוץ לחוק הפצת שידורים.

<חגית ברוק: סעיף 18(ג), פסקה (3), אמצעים טכנולוגיים נאותים ומתקדמים וזה תיקון טכני לפסקה (5) שכן הוצבעה, שאנחנו צריכים להגדיר גם אמצעים טכנולוגיים.

<אתי בנדלר: זה הוספה.

איתן כבל: אז אפשר להצביע.

<אתי בנדלר: אפשר להצבע.

איתן כבל: תודה.

איתן כבל: אני מעלה להצבעה.

איתן כבל: מי בעד?

איתן כבל: ירים את ידו.

איתן כבל: תודה, אושר.

איתן כבל: בעד – רוב

איתן כבל: פסקה 18(ג)(3) אושרה.

איתן כבל: עוד משהו?

איתן כבל: אפשר את ההסדרה גם?

<חגית ברוק: הדבר שלא הוצבע אתמול זה היה התיקונים העקיפים.

<אתי בנדלר: סעיף תחילה?

<אתי בנדלר: אין צורך.

<חגית ברוק: אני לא חושבת שיש פה סעיף תחילה.

<חגית ברוק: אין אצלנו.

<אתי בנדלר: אז יש בכל זאת נושא אחד שאני מבקשת סעיף תחילה לגביו, אדוני, וזה בקשר לסעיפים של העיצומים הכספיים.

<אתי בנדלר: להזכירכם, העיצומים הכספיים, בסעיפים הרלוונטיים כלול גם סעיף והשר מוסמך לקבוע תקנות באישור ועדת הכלכלה לעניין ההפחתה בסכום העיצומים הכספיים.

<אתי בנדלר: אני לא זוכרת כרגע איזה סעיף זה.

<קריאה: 13כ'.

<אתי בנדלר: 13כ, תודה רבה.

<אתי בנדלר: אני מבקשת שהסעיפים של העיצומים הכספיים לא ייכנסו לתוקף בטרם נקבעו תקנות הפחתה.

<אתי בנדלר: אנחנו מדברים על סעיף שעניינו סכומים מופחתים.

<אתי בנדלר: בסעיף קטן (ב), 'השר, בהסכמת שר המשפטים', אנחנו אפילו לא ביקשנו כאן באישור ועדת - - -

<דודו קובסניאנו: אבל, אתי, מה שיקרה, ייווצר מצב שהמועצה אמורה לפקח, השרים לא מתקינים תקנות ואין אכיפה.

<אתי בנדלר: זה באמת מצב מאוד מאוד מביך לכן אנחנו מאוד מקווים שהשרים יזדרזו להביא לוועדת הכלכלה נוסח תקנות.

<אתי בנדלר: לא יעלה על הדעת שהסכומים יהיו הסכומים הקבועים בתקנות בלא שתהיה אפשרות להפחית מהם גם אם ברור לכולם שמתקיימות נסיבות שראוי היה להפחית.

<דודו קובסניאנו: אז תקציבי בזמן, זה התקנות, שלא ייווצר מצב שמישהו פועל - - -

<חגית ברוק: אני מסכימה איתך שזה יוצר מצב לא טוב שבו אין סמכויות פיקוח, אבל מצד שני אנחנו מקציבים לעצמנו זמן וממילא - - -

<דודו קובסניאנו: הקציבו למועצה הרבה פעמים זמן ואף אחד לא דיבר.

<דודו קובסניאנו: אז גם עכשיו, לא יכול להיות שיהיה גוף שפועל ואי אפשר להטיל עליו עיצומים.

<אתי בנדלר: אני מוצאת שיכול להיות כאן קושי עם הקצבת זמן לשר התקשורת במקרה הזה, בהסכמת שר המשפטים.

<חגית ברוק: ובאישור ועדת הכלכלה.

<אתי בנדלר: ובאישור ועדת הכלכלה.

<אתי בנדלר: אני מקווה שהתקנות כן יידונו בזמן סביר - - -

<דודו קובסניאנו: יש לי פתרון, אז בתקופה הזו עד התקנת התקנות יהיה איזה סכום מקסימלי, 100,000 שקל, שמותר להטיל.

<דודו קובסניאנו: אי אפשר שמישהו יפעל ואין עליו סנקציות, אז תגבילי את זה ב-100,000 שקלים.

<אתי בנדלר: אני לא יודעת, אנחנו נתחיל עכשיו לדון?

<אתי בנדלר: הרי יש לנו סכומי בסיס, היו שם המון סעיפים עם הפרות, זה הסכום הבסיסי וזה פעמיים הסכום הבסיסי.

איתן כבל: גברתי, מה שאת, היועצת המשפטית, ממליצה לי אני אקבל.

<אתי בנדלר: אני מבקשת, אם אדוני רוצה לקצוב זמן לשרים להעביר תקנות ראשונות לוועדת הכלכלה, בבקשה.

<אתי בנדלר: בכל מקרה, כמו בכל החוקים האחרים שאנחנו טיפלנו בהם, סעיפי עיצומים כספיים לא נכנסים לתוקף לפני שיש תקנות הפחתה.

<דודו קובסניאנו: אז המועצה לא תאכוף את ההוראות.

איתן כבל: ברשותכם, אנחנו קיימנו דיון בעבר, אני לא זוכר באיזה עניין, אני חושב שזה היה בעניין נתוני אשראי.

<אתי בנדלר: ויש רשימה ארוכה של חוקים, נדמה לי שאת מחזיקה לפנייך - - -

איתן כבל: כן, ואז אני זוכר ש - - -

<חגית ברוק: יש את זה בחוק התקשורת ואנחנו לא - - -

<הרן לבאות: והביאו לכם?

<הרן לבאות: כמה זמן זה לקח?

<אתי בנדלר: תקנות ההפחתה לא לקחו הרבה זמן, מה שעל שולחן הוועדה לא קשור לתקנות הפחתה.

<אתי בנדלר: זה הפרות נוספות, אם אינני טועה.

איתן כבל: חברים יקרים, מה שהולך לשרים גם לא מגיע יותר מהשרים.

<הרן לבאות: לא, אבל ייווצר לך ואקום, כי אתה לא יכול להטיל שום סנקציה.

<אתי בנדלר: הרן, אני רק רוצה לומר לך שכשהוועדה מאשרת סכומי עיצומים כספיים היא לוקחת בחשבון שניתן יהיה להפחית אותם סכומים בהתקיים נסיבות שיפורטו בתקנות.

<אתי בנדלר: אני לא בטוחה שהוועדה הייתה מאשרת את הסכומים כפי שהם נקבעו אם היא הייתה יודעת שלא יהיו תקנות הפחתה.

<אתי בנדלר: בכל החוקים.

<אתי בנדלר: אני יכולה להצהיר כאן לפרוטוקול שבכל החוקים, לפחות בשתי הכנסות האחרונות, שאני טיפלתי בהם, שהיו שם עיצומים כספיים, בכולם התחילה של סעיפי העיצומים הכספיים נדחתה עד להתקנת תקנות הפחתה.

<איתמר חרמון: פה הסכומים הם יחסית, ממה שקיים, הם סכומים מאוד נמוכים של עיצומים, באופן יחסי.

איתן כבל: סליחה, גברתי, אני מעמיד להצבעה בנוסח שאת מציגה.

איתן כבל: אני עשיתי את זה גם בחוק נתוני אשראי, בדיוק את אותו דבר.

איתן כבל: היה אותו שיח ואני גם אז נדרשתי להכריע והכרעתי כפי שאני מכריע גם היום.

<דודו קובסניאנו: אז רק לפני הצבעה, שהמועצה לא תוכל ולא תאכוף את ההוראות.

<דודו קובסניאנו: שיהיה ברור.

<דודו קובסניאנו: אני מאוד אוהב להטיל עיצומים, אבל נבצר ממנו.

איתן כבל: אתה רוצה להגיד את זה עוד פעם?

<דודו קובסניאנו: לא.

<אתי בנדלר: דודו, אני מסכימה איתך שזה מצב מאוד לא ראוי, אבל גם המצב השני מאוד לא ראוי ובין שני המצבים הלא ראויים היושב ראש החליט מה הוא חושב ש - - -

<דודו קובסניאנו: הבאתי שני פתרונות, כבוד היושב ראש.

<דודו קובסניאנו: אתה תמיד בא בטענות שאני רק - - -

איתן כבל: עד שהבאת שני פתרונות אני לא מקבל את שניהם.

<דודו קובסניאנו: אני אנסה פעם שלישית.

איתן כבל: אז, גברתי, תעלי להצבעה, בבקשה.

<אתי בנדלר: אין לי את הנוסח המדויק, כמובן, אבל יש שתי אפשרויות - - -

<הרן לבאות: אי אפשר להתלות את הסכום שנקבע בעיצום?

איתן כבל: אני לא אוהב עיצומים - - -

<הרן לבאות: לא, רגע, יש לי פתרון.

<הרן לבאות: אדוני היושב ראש, יש לי פתרון.

<הרן לבאות: האם אי אפשר להתלות את הגבייה של הסכום שנקבע בעיצום עד שיעברו תקנות ההפחתה?

<הרן לבאות: זאת אומרת יהיה כל ההליך ובסוף אחרי זה יהיה - - -

<אתי בנדלר: תקנות ההפחתה משליכות על - - -

<הרן לבאות: אני מבין, אני מכיר, יש לנו את זה בחוק העיקרי, אני מכיר את התהליך, עובר אותו לא מעט.

<הרן לבאות: זכויות יוצרים, זה כאילו מצחיק, שלא נוכל לעשות כלום.

איתן כבל: חברים, אני אומר לכם את הדבר הבא, כל פעם שאנחנו מוצאים את עצמנו שהממשלה מתרשלת בעבודתה אנחנו מטילים את העניינים על גורמים אחרים.

<אתי בנדלר: אני רוצה לומר, בחוק נתוני אשראי, הסעיף שנקבע בעניין הזה זה שעל אף האמור בסעיף כך וכך לא הותקנו תקנות לפי סעיף 97, לא משנה, תידחה תחילתו של פרק י"א עד למועד התקנתן.

<אתי בנדלר: לעומת זאת בחוק להסדרת פעילות חברות דירוג אשראי, שגם נדון בוועדת הכלכלה - - -

<איתמר חרמון: מה גובה העיצומים בכל חוק כזה?

<איתמר חרמון: תגידי מה גובה העיצומים, כי אם זה מיליון - - -

<אתי בנדלר: אני ממש לא עשיתי סקירה של הסכומים, אני ממש לא זוכרת - - -

איתן כבל: אבל זה לא מעט.

<איתמר חרמון: לא, אז יש הבדל, אם זה מיליון לעומת פה שזה רק 100,000 שקל, זה אולי לא להשוות תפוחים ל - - -

<קריאה: לקלמנטינות.

<אתי בנדלר: בחוק להסדרת פעילות חברות דירוג אשראי, כמו גם בחוק קידום התחרות בענף המזון הסעיף הוא, בשינויים המחויבים, כדלקמן, 'תחילתו של פרק כך וכך ביום התחילה', שם הייתה תחילה נדחית, 'ובלבד שעד לאותו מועד הותקנו תקנות לפי סעיף', הסעיף של הסכומים המופחתים, 'לא הותקנו תקנות כאמור עד לאותו מועד ידחה השר בצו באישור ועדת הכלכלה של הכנסת את מועד תחילתו של הפרק בתקופה שלא תעלה על שישה חודשים נוספים בכל פעם'.

<אתי בנדלר: המנגנון הזה, שלכאורה הוא מנגנון מסורבל, מחייב את השר, אם לא הותקנו תקנות, לפנות כל פעם לוועדת הכלכלה, לבקש את דחיית הפרק וזה משמש איזה שהוא כלי להניע אותו להכין את התקנות האלה.

<אתי בנדלר: אז אם אדוני רוצה, הוא יכול לקבוע את התחילה של הסעיפים האלה נניח בעוד שישה חודשים, ובלבד שעד לאותו מועד יותקנו תקנות הפחתה.

<אתי בנדלר: לא הותקנו, ידחה בתקופה שלא תעלה כל פעם על שישה חודשים נוספים, באישור ועדת הכלכלה.

<אתי בנדלר: האם אדוני מקבל את ההצעה?

<אתי בנדלר: ההצעה הזאת נוחה לכם יותר?

איתן כבל: אני מקבל את ההצעה, כן.

איתן כבל: היא יותר טובה.

<חגית ברוק: שיגיעו לוועדת הכלכלה לאשר את הסכום?

<אתי בנדלר: לא, התחילה של הסעיפים האלה תהיה בעוד שישה חודשים ובלבד שעד לאותו מועד הותקנו התקנות לפי הסעיף של תקנות המסמיך להתקין את תקנות ההפחתה.

<אתי בנדלר: לא הותקנו תקנות עד לאותו מועד ידחה השר בצו, באישור ועדת הכלכלה של הכנסת, את מועד התחילה בתקופה שלא תעלה על שישה חודשים נוספים כל פעם.

<חגית ברוק: אני לא בטוחה שהבנתי מה זה נותן לשר?

<חגית ברוק: אתי, יכול להיות שפספסתי.

<קריאה: זה עובד הפוך, זה לא עובד לטובת השר, זה עובד לרעת השר.

<אתי בנדלר: השר יידע שאם הוא לא מתקין תקנות אז הוא יצטרך לבוא לוועדת הכלכלה ולבקש דחייה של אותם סעיפים.

<קריאה: אתי, אם היה לנו שר שהיה יושב פה עכשיו הוא היה משתולל.

<חגית ברוק: לא, אני חושבת שזה אפילו פחות עדיף.

<חגית ברוק: אני לא בטוחה שזה טוב יותר.

<חגית ברוק: אולי עדיף שיהיה לו את הדחיפות להתקין תקנות בשביל שתהיה לו את הסמכות.

<אתי בנדלר: מה שאתם מעדיפים.

<חגית ברוק: אני מעדיפה כבר את הנוסח הראשון.

איתן כבל: אני מעדיף את הנוסח הראשוני, עם כל הבעייתיות שבו.

איתן כבל: אי אפשר שאם יש בלגן שאתם תעלו את זה בפניו, מצדי שיהיה בית משפט, בג"צים, שמג"צים, תלונות, אי אפשר שאנחנו כל הזמן נרדוף אחרי הממשלה ונגיד - - - זה מטורף, כל השיח הזה, אם השרים ואם השרים ואם לא יגיעו ואם לא, אני לא יכול את זה יותר.

איתן כבל: אני מתנצל.

<דודו קובסניאנו: רק שנוצר מצב שיש מועצה שהיא לא קשורה לשר.

<דודו קובסניאנו: היא יכולה לפנות, זה בסדר.

איתן כבל: דעתך נשמעה ולא התקבלה.

איתן כבל: גברתי, אמרתי, הנוסח - - -

<אתי בנדלר: הנוסח שאומר דחייה עד להתקנת תקנות?

<חגית ברוק: כן.

<אתי בנדלר: או שאתה רוצה לתחום זמן?

<לאה ורון: העיצומים לא ייכנסו לתוקף בטרם - - -

<חגית ברוק: כן.

<אתי בנדלר: אנחנו נחלק את זה כמובן, יש שני סוגי עיצומים.

איתן כבל: ואז תקום צעקה, הם יתחילו ותקום צעקה והשר יצטרך להזיז את ה - - - בסוף מה זה שר?

איתן כבל: בסוף זה הלשכה המשפטית שלו.

איתן כבל: כל הזמן אומרים שר שר שר שר, בסוף השר בא ואומר לו 'תחתום'.

איתן כבל: בחייכם.

איתן כבל: השר, השר, כל הזמן, השר אומר 'עזבו אותי מהתקנות האלה'.

איילת נחמיאס ורבין: ואז יש 100 חוקים שמחכים לתקנות.

איתן כבל: בסוף יש לשכות משפטיות, בכל אחד מהמשרדים, אלה שמנסחים לנו עכשיו חוקים.

איילת נחמיאס ורבין: 100, אפילו יותר.

איתן כבל: אני יכול להצביע?

איתן כבל: תודה רבה.

איתן כבל: אני מצביע על פי הנוסח שהצגתם.

איתן כבל: מי בעד?

איתן כבל: ירים את ידו.

איתן כבל: תודה, אושר.

איתן כבל: בעד – רוב

איתן כבל: סעיף 13כ אושר.

איתן כבל: הלאה.

איתן כבל: שני התיקונים העקיפים, גברתי, 26-27.

איתן כבל: אני מעלה את הבקשה לדיון מחדש, מי בעד?

איתן כבל: ירים את ידו.

איתן כבל: תודה, אושר.

איתן כבל: בעד – רוב

איתן כבל: דיון מחדש סעיפים 26-27 אושר.

<אביטל סומפולינסקי: סעיף 26 זה תיקון חוק הגבלת הפרסומת והשיווק של משקאות אלכוהוליים.

<אביטל סומפולינסקי: הסעיף מדבר על משדר שמוגבל בתשדירי פרסומת למשקה.

<אביטל סומפולינסקי: הצעת החוק כללה רק להוסיף את ההגדרה של בעל רישיון כללי ואנחנו מציעים להוסיף גם את משדר הערוץ הנושאי, שגם הוא לא יוכל לשדר פרסומות - - -

איילת נחמיאס ורבין: את מה שנקרא הערוצים הייעודיים?

<אביטל סומפולינסקי: כן.

איתן כבל: מי בעד?

איתן כבל: ירים את ידו.

איתן כבל: תודה, אושר.

איתן כבל: בעד – רוב

איתן כבל: סעיף 26 אושר.

<אביטל סומפולינסקי: סעיף 27 מדבר על תיקון החוק לקידום התחרות וצמצום הריכוזיות, על מה הם תחומי פעילות בתחום התקשורת שוועדת הריכוזיות יכולה לשקול לגביהם שיקולים והצעת החוק כללה את המינוי של הגורם המפעיל ולאחר שהיה לנו דין ודברים עם הממשלה סברנו שיש מקום להוסיף גם את שלב ההיתר, גם את שלב המינוי וגם את שלב הרישיון הכללי לשידורים כדי שאפשר יהיה לתת את התנאים באופן רוחבי בכל אחד מהפעולות האלה.

<אלידור בליטנר: אם אפשר רק להוסיף, זה באמת כדי לאפשר להכניס, גם בתנאי ההיתר וגם בתנאי הרישיון, תנאים שעניינם צמצום הריכוזיות.

<אלידור בליטנר: חשוב להדגיש שהשאיפה היא ככל הניתן להגיע לוועדת הריכוזיות פעם אחת על כל המעשים הרגולטוריים ככל הניתן.

איתן כבל: תודה.

איתן כבל: מי בעד 27 עם התוספות?

איתן כבל: ירים את ידו.

איתן כבל: תודה.

איתן כבל: אושר.

איתן כבל: בעד – רוב

איתן כבל: סעיף 27 אושר.

<לאה ורון: חבר הכנסת רוברט אילטוב ביקש בקשות לדיון מחדש, בסעיף 18(6) עד 13ב, 13ד(א)(1) עד (3), (ב), (ג) ו-(ד), סעיף 19 בעניין הוראות המעבר, (א), (ב), (ג)(1) עד (2) ו-(4) עד (5) ובסעיף 28 מ-(2) עד (5).

<אתי בנדלר: אלה כל הסעיפים שאושרו אתמול.

איילת נחמיאס ורבין: אני יודעת מה אושר אתמול ואני נשבעת לך, אני אומרת לך באמת, אני פשוט לא רוצה לעשות לו התקף לב.

איתן כבל: מי בעד?

איתן כבל: מי נגד?

איתן כבל: תודה.

איתן כבל: הבקשות לא אושרו.

איתן כבל: בעד – רוב

איתן כבל: הבקשות לדיון מחדש לא אושרו.

איילת נחמיאס ורבין: הוא יכול עכשיו לעשות רביזיה על זה שהבקשות לא אושרו?

<הרן לבאות: לא.

<קריאה: מה עם 13ג?

איתן כבל: אתה מעלה 13ג?

<קריאה: נבקש עד יום ראשון לקבל החלטה, ברשותך.

איתן כבל: חברים, אני רוצה לומר את זה כך ואני אומר את זה לאנשי המקצוע במשרדי הממשלה.

איתן כבל: יש גבול גם כמה אני יכול למתוח את עצמי ואת העבודה של הצוות שלנו.

איתן כבל: אנחנו צריכים נוסח, בכל הכבוד, היועצת המשפטית, משתדלים לעבוד פה בצורה מסודרת, זה לא חאפ לאפ.

איתן כבל: בשבוע שעבר היה איתי חבר הכנסת דוד ביטן, סירבתי להעביר משהו שאני תומך בו, שאני חלק ממנו, כי הנוסח לא היה מסודר.

איתן כבל: אותו דבר כאן.

איתן כבל: נשארו לנו כאן שלוש נקודות, אם אני לא אקבל נוסח מסודר אני הולך למליאה, אני אנעל את הישיבה וזהו.

דוד ביטן: לא, צריך לגמור.

איתן כבל: לא, גם היועצת המשפטית צריכה לראות את החומר, היא פעם ראשונה רואה את זה.

<אתי בנדלר: הראו לי עכשיו, משפט אחד כבר ראיתי שזה לא נכון, לדעתי.

איתן כבל: גברתי, את לא נזקקת ל - - - אני עושה את העבודה לא רע.

איילת נחמיאס ורבין: לא רע, אבל לא טוב.

<קריאה: אתם אותה מפלגה?

איילת נחמיאס ורבין: אני עובד קבלן שלו, על מה אתה מדבר?

איתן כבל: מה שאני מנסה לומר לכם, אני פה באמת, זה לא עניין שעכשיו אני עושה חנופה לאתי - - -

<אתי בנדלר: אפשר, לא נורא.

<לאה ורון: ממילא אין לך נוסח ואין לך במה לדון.

איתן כבל: לא, העניין הוא כזה, אתי, השיטה היא שאני אומר לך כל פעם את המשפט, אבל אני מתחנף.

איתן כבל: מה שאני אומר, ברצינות עכשיו, יש כאן שלוש נקודות מאוד מאוד חשובות, הכול מתנקז בשלוש הנקודות האלה.

איתן כבל: יש לנו דמי הפצה, רשת, קשת, 10, יש לנו את דמי ההפצה ערוצים ייעודיים, יש לנו הארכה 9 פלוס ערוצים ייעודיים.

איתן כבל: אלה שלוש הנקודות המונחות כאן לפתחנו ואני צריך לראות את זה בניסוח.

איתן כבל: גם בשבילנו וגם מי שינסה לתקוף את זה, אני צריך לעשות את זה בצורה מסודרת, לא בערך, ככה עם האצבע לראות מאיפה הרוח.

<אתי בנדלר: אני רוצה לומר משהו.

<אתי בנדלר: היום החוק קובע נוסחה לחישוב דמי ההפצה שמתחלקים בין כלל הגופים המופצים, שאלה בעצם חמישה גופים ציבוריים - - -

<אסף וסרצוג: ארבעה ציבוריים.

<אתי בנדלר: רשות השידור שניים, טח"י אחד וערוץ 99.

<אתי בנדלר: אז יש לנו ארבעה ערוצים ציבוריים ועוד 2 ו-10.

<אתי בנדלר: היום כולם, למיטב ידיעתי, משלמים אותו סכום משום שכולם ממלאים מרבב אחד באופן מלא ומפצים בטכנולוגיית SD.

<אתי בנדלר: ברגע שפותחים מרבב נוסף הנוסחה כבר משתנה, כי יש מקום פנוי על המרבב הזה ויש נוסחה איך מחשבים מי משלם עבור הקיבולת הפנויה.

<אתי בנדלר: אם עוברים לטכנולוגיית HD שוב זה משפיע על דמי ההפצה.

<אתי בנדלר: מה שקורה כרגע, מביאים נוסחה שתחול כבר עכשיו כנראה, מתחילת החוק, עד שייבחר, אם ייבחר, גורם מפעיל פרטי, ומשנים את הנוסחה.

<אתי בנדלר: אני לא יודעת איך, אני לא יודעת על חשבון מי, האם זה רק על חשבון האוצר, ההנחות שעושים, או שזה ישפיע על דמי ההפצה שמשלמים גורמים אחרים?

<אתי בנדלר: אני לא יודעת אם לקחו בחשבון, למשל, את האפשרות בנוסחה, שלא ראיתי אותה עדיין, של מעבר לטכנולוגיית HD, שמייקרת מאוד את דמי ההפצה ואם מקפיאים להם את זה או אפילו מפחיתים זה יכול להיות על חשבון גופים ציבוריים אחרים.

<אתי בנדלר: אנחנו לא הזמנו, למשל, את מנכ"ל הכנסת כי זה ישפיע גם על דמי הפצה של הכנסת.

<אתי בנדלר: אבל נשים כרגע את ערוץ הכנסת בצד, אני מדברת על רשות השידור.

<אתי בנדלר: מאיפה רשות השידור תיקח את הכספים לדמי ההפצה הגבוהים יותר שיושתו עליה כתוצאה מהחוק?

<אתי בנדלר: האוצר לוקח את זה גם על עצמו?

<אתי בנדלר: אני לא יודעת, אני צריכה לקרוא את מה שכותבים.

דוד ביטן: לא, אבל רשות השידור בפועל מקבלת את ההפרשים מהאוצר.

<אתי בנדלר: לא, לא ברור.

דוד ביטן: מה לא ברור?

דוד ביטן: זה המצב.

<אתי בנדלר: אוקיי, צריכים לקרוא ולראות אם באמת הכול מכוסה.

<אתי בנדלר: עכשיו אנחנו הולכים עד התקופה עד לבחירת גורם מפעיל פרטי.

<אתי בנדלר: הוא צריך להציע מדמי הפקה שהוא יגבה, איך זה יתחלק?

<אתי בנדלר: מבטלים את הנוסחה, כי אומרים שברגע שיש לי גורם מפעיל פרטי הוא יקבע את דמי ההפצה, אבל אנחנו לא יודעים.

<אתי בנדלר: זה איזה משהו עלום שהוועדה לא דנה בו.

<אתי בנדלר: איך יחולקו דמי ההפצה בין הגופים המפיצים?

<אתי בנדלר: יש כאן הרבה שאלות כי מדובר כאן בסכומים מאוד גבוהים בסך הכול.

<אתי בנדלר: אז לדון בזה בלי שיש לנו את ההזדמנות, לא לנו ולא לאף גורם אחר, לראות את הנוסח, לראות את ההצעה ולהבין את המשמעויות שלה?

<אתי בנדלר: אני לא יודעת לעשות את זה.

רועי פולקמן: אפשר שאלה?

רועי פולקמן: דיברנו על זה לפני כמה ימים, על המתווה עד שנכנס הערוצים בתשלום, אז איפה אי הבהירות?

איתן כבל: יש הבדל בין מתווה לבין שאתה כבר כותב את החוק לבין - - -

רועי פולקמן: אני הייתי תחת הלך רוח שלפני יומיים השגנו - - -

איתן כבל: הלך הרוח שלך, קלטת אותו בצורה לא טובה.

רועי פולקמן: רגע, אבל אני אגיד מה הלך הרוח.

איתן כבל: לא, אל תפתח את זה.

רועי פולקמן: אז מה אתה מציע?

רועי פולקמן: איך מתקרבים שיהיה משהו כתוב?

איתן כבל: אני רוצה לקבוע את הדבר הבא.

איתן כבל: אני אתחיל כך, אני אבקש מהאוצר להעלות בפניי את המתווה שעליו הם ינסחו את המתווה ונלמד את הפרטים, אבל אני רוצה שקודם כל - - -

<אתי בנדלר: - - - לחברי הוועדה קודם כל?

איתן כבל: אתי, זה בסדר, אני רק מנסה קודם כל - - - יש הבדל גדול בין דיון כשאין הסכמה על מתווה או כשלא יודעים מה המתווה לבין זה.

איתן כבל: אני קודם כל רוצה לאשר את העקרונות.

איתן כבל: מרגע שסיכמתי את העקרונות, אחר כך הם כותבים את הנוסח המדויק ואחר כך כל אחד מאיתנו, יש לו את השאלות שלו, מהשאלה של מה יקרה אם, ששאל ממלא מקום מנכ"ל הרשות השנייה, ועד השאלה שנוגעת לערוץ 1 ועד השאלות האחרות.

איתן כבל: אני רוצה להזכיר שאתמול בערב, כשאני נעלתי את הדיון, אמרתי, וסרצוג, שאני לא מתכוון לעשות חאפ לאפ, אני רוצה סיפור דרך ברור, שאנחנו יודעים ממה תחיה הפלטפורמה הזו ומה קורה כשמפסיקים לשלם, מי ממשיך לשלם, את כל השאלות האלה שמהניסיון שלי שלא כדאי להגיע לרגע ואז להגיד 'אוקיי, נראה מה יהיה'.

איתן כבל: זה צד אחד.

איתן כבל: צד שני נוגע לעניין של הערוצים הייעודיים, הארכת תקופת הרישיון של הערוצים הייעודיים, והנושא השלישי זה מתן דמי הפצה לערוצים הייעודיים, הגנת ינוקא.

איתן כבל: אלה שלוש הנקודות.

איתן כבל: מה שאני אומר זה כך, אני אבקש ממך קודם כל להציג בפניי את הסיכומים שלכם שהגעתם אליהם בנושא דמי ההפצה - - -

דוד ביטן: קח בחשבון שברבע לעשר אני צריך להיות במליאה.

איתן כבל: בסדר.

איילת נחמיאס ורבין: יש לנו חצי שעה.

איתן כבל: אז בוא נעשה את זה מהר.

איילת נחמיאס ורבין: יש לנו חצי שעה, אנחנו עוד לא ב - - -

דוד ביטן: רק אמרתי לו, מה הלחץ?

דוד ביטן: אמרתי לו, שיידע.

איתן כבל: קיבלתי, בסדר גמור שהצבת לי - - - אני אבקש ממך להציג.

איתן כבל: דוד, אתה תציג את דמי ההפצה לערוצים הייעודיים, אתם תידרשו לנסח את זה בשפה משפטית, זה יונח בפני החברים ואם לא תהיה ברירה נתכנס מחר, מה אני אעשה?

דוד ביטן: למה?

דוד ביטן: אחרי ה - - -

איתן כבל: אני לא יכול.

איתן כבל: מצדי אפילו ב - - -

דוד ביטן: מחר אין בעיה, אנחנו פה.

איתן כבל: אז ראשון בבוקר.

דוד ביטן: לא, בוא נגמור עם זה מחר.

איתן כבל: אני לא יכול, זה לא תלוי - - -

איילת נחמיאס ורבין: יש מחר יום הגליל, חלק מאיתנו התגייסו לטובת המיזם של יושב ראש הכנסת.

איתן כבל: דוד, מהרגע שאני מסיים - - -

דוד ביטן: תשתדל לא יום ראשון, כי ה - - - תשתדל מחר לגמור את הדברים.

איתן כבל: אני לא יכול מחר, נקודה.

איתן כבל: בבקשה, אסף וסרצוג.

<אסף וסרצוג: כמו שהיושב ראש ציין, המתווה שהצגת אתמול העלה קשיים ו - - -

דוד ביטן: לא נעמוד בלגמור את חוק ההסדרים ככה.

<אסף וסרצוג: ולכן גם באנו בדברים במהלך היום האחרון.

<אסף וסרצוג: אני אציג את המתווה שיש עכשיו ונקודת מחלוקת שעוד קיימת.

<אסף וסרצוג: המתווה מדבר על הפחתה לערוצים 2 ו-10 במיליון וחצי - - -

דוד ביטן: השאר גמרנו?

איתן כבל: תקשיבו, זה חשוב לי שתקשיבו.

דוד ביטן: את כל שאר הדברים סיימנו?

איתן כבל: הכול גמרנו, כן.

<אסף וסרצוג: למיליון וחצי שקלים שיופסקו - - -

איילת נחמיאס ורבין: אסף, אני מתנצלת, תעשה רוורס משפט אחורה.

<אסף וסרצוג: אני אציג את המתווה.

<אסף וסרצוג: המתווה מדבר על כך שדמי ההפצה של ערוצים 2 ו-10 יופחתו למיליון וחצי שקלים עד אשר הגורם המפעיל הפרטי יעלה ערוץ, לפחות ערוץ אחד שממומן על ידי פרסומות.

<אסף וסרצוג: תיכף אני אדבר על מאיפה המימון ואיך זה משפיע על הערוצים הקיימים.

<אסף וסרצוג: המחלוקת שנותרה קיימת, שהגורם המפעיל הפרטי יעלה ערוץ אחד נוסף שממומן על ידי פרסומות.

<אסף וסרצוג: המחלוקת שיש כרגע בינינו לבין הערוצים היא החל ממתי תחול ההפחתה למיליון וחצי שקלים.

<אסף וסרצוג: גם לפי ההיגיון שהוצג לנו אנחנו חושבים שהערוצים צריכים להמשיך לשלם את המחיר המלא עד שתהיה הפרטה, כי אחרת למעשה אין שינוי במצב הקיים והערוצים כמובן דורשים, הם יוכלו גם להציג את זה בעצמם, שההפחתה תהיה החל ממועד כניסת החוק לתוקף, כלומר החל מה-1.1. לגבי אופן המימון.

<אסף וסרצוג: אופן המימון משתלם על ידי אוצר המדינה.

<אסף וסרצוג: פה גם צריך להגיד שייתכן מצב שבאורח פלא תהיה הפחתה בעלויות ההפעלה על ידי הרשות, זה יכול לקרות מסיבות מסוימות, ולכן גם צריך להשאיר מרווח.

<אסף וסרצוג: יכול להיות מצב שאופן ההפעלה יתייעל בצורה מסוימת כך שלא יהיה צורך לשלם הפרשים, אבל במידת הצורך ההפרשים בגין מה שהערוצים משלמים היום לבין המיליון וחצי שקלים יושלמו על ידי אוצר המדינה.

איילת נחמיאס ורבין: המשפט האחרון, אסף.

<אסף וסרצוג: היום הערוצים משלמים כ-3.7 מיליון שקלים, ברגע שזה יופחת למיליון וחצי יש פער.

איילת נחמיאס ורבין: זה כל השישה 3.7 מיליון שקלים?

<אסף וסרצוג: לא, רק 2 ו-10, כי הסכום שלהם מקובע, שאר הערוצים משלמים קרוב ל-4 מיליון שקלים.

<אסף וסרצוג: למעשה ייווצר פער בין ה-3.7 למיליון וחצי ולכן את הפער הזה, שוב, ככל שיהיה צורך, במידה שלא תהיה איזה שהיא התייעלות פתאומית בהפעלת עידן פלוס, ישלים אוצר המדינה.

דוד ביטן: אבל זה שונה ממה שדיברנו, כן?

<אסף וסרצוג: ממה שהוצג אתמול על ידי היושב ראש, כן.

<אסף וסרצוג: היושב ראש הציג אתמול בערב והעלה את הקשיים, היו פה קשיים סביב השולחן.

איתן כבל: מי מערוץ 2 רוצה להתייחס?

דוד ביטן: רגע, אני רוצה להבין, אסף, אתה אומר שנה ראשונה מלא ואחר כך - - -

<אסף וסרצוג: לא, אני אומר שעד הפרטה מלא.

איילת נחמיאס ורבין: ושלוש שנים לא - - -

דוד ביטן: בקיצור, אתה לא משנה להם כלום.

<אסף וסרצוג: למה לא?

<אסף וסרצוג: אחר כך זה יורד למיליון וחצי מההפרטה.

איילת נחמיאס ורבין: כי יכול להיות שעד שייקבע מפעיל - - -

דוד ביטן: יכול להיות שכל החיים זה לא יהיה.

<אסף וסרצוג: אבל הטיעון של הערוצים היה - - -

איתן כבל: חברים, אני לא משחק פה עכשיו, אני באתי להכריע.

איילת נחמיאס ורבין: בסדר, אנחנו לא מפריעים להכרעה.

רועי פולקמן: ולגבי הערוצים הייעודיים?

איתן כבל: לא, תן לי קודם כל לסיים.

רועי פולקמן: בסדר.

איתן כבל: בבקשה, נגה.

<נגה רובינשטיין: אני צריכה שתי דקות סבלנות מזמנכם.

<נגה רובינשטיין: הרפורמה הזאת, כל החלק הזה נבנה על בסיס הנכסים, אני לא אגיד על גבם כי זה לא המקרה, אבל על בסיס הנכסים של ערוץ 2 ו-10.

<נגה רובינשטיין: מה זאת אומרת?

<נגה רובינשטיין: הרי הרעיון הוא לפתוח את שוק הטלוויזיה הרב ערוצית לתחרות ויש שני נכסים מרכזיים, 2 ו-10, שבלעדיהם אי אפשר היה לפתוח את השוק לתחרות ולכן ערוצים 2 ו-10 חויבו להעביר את התוכן שלהם בחינם, בלי שום תמורה, על גבי כל ספק תוכן שירצה אותם.

<נגה רובינשטיין: אנחנו הלכנו עם ההסדר הזה, כמו שאתם יודעים, לא התנגדנו להסדר הזה ועכשיו אומרים לנו 'בואו, משנים לכם את כל העולם.

<נגה רובינשטיין: אתם חייבים להתאים את עצמכם לעולם החדש שיש בו אינטרנט ולתת את כל התכנים שלכם בחינם כי אתם חסם המעבר ובתור חסם המעבר אתם תהיו האמצעי שלנו לקדם את התחרות בתחום הטלוויזיה הרב ערוצית.

<נגה רובינשטיין: הכול ישתנה, אבל בדמי ההפצה שלכם לא נוגעים'.

<נגה רובינשטיין: ואנחנו שואלים, במהלך כל התקופה, דמי ההפצה שלנו הם דמי הפצה יעילים, אנחנו משלמים תשלום יעיל?

<נגה רובינשטיין: למה?

<נגה רובינשטיין: כי יש כאן גוף שאנחנו מממנים את הפעילות שלו בלא שאף אחד יכול להגיד לנו, מבחינת הגופים המבקרים, משרד התקשורת, משרד האוצר, שההפצה היא הפצה יעילה.

<נגה רובינשטיין: ההבנה שלנו היא שההפצה אינה הפצה יעילה ואנחנו משלמים ומממנים את המערך הזה כבר שנים ארוכות.

<נגה רובינשטיין: מכיוון שכולם הולכים עכשיו למתווה חדש, במסגרת המתווה החדש הזה אנחנו נפיץ את התכנים שלנו לכל דורש בחינם, אנחנו נביא את ההסכמות של בעלי זכויות היוצרים לתכנים שבכלל יהיו משודרים אצלנו.

<נגה רובינשטיין: אנחנו מבקשים שבמסגרת המתווה החדש, שבו אנחנו נהיה מחויבים לעבור על גבי עידן פלוס, בלי שנותנים לנו את האפשרות להפיץ את עצמנו בעצמנו, כי אנחנו יכולים להפיץ את עצמנו בעצמנו, אולי ביעילות גדולה יותר, המדינה מונעת מאיתנו להפיץ את עצמנו.

<נגה רובינשטיין: אז אנחנו מבקשים שממחר בבוקר, ואחרי שמימנו את המערך הזה באופן כל כך כבד בעשרות מיליוני שקלים, ממחר בבוקר צריכה להיות הפחתה, ההפחתה הזאת תשקף מערך שהוא מערך יעיל וההפחתה הזאת היא כזאת שאם היא לא תקרה יכול להיות שלעולם גם לא תהיה הפרטה, יכול להיות שאנחנו נצטרך להמשיך לשלם את ה-3.7.

<נגה רובינשטיין: הרי זה לא כסף שיוצא מהכיס של האוצר - - -

רועי פולקמן: רק לשאול, הנושא שאתם אומרים 'אני לא צריכה בכלל לשלם הפצה', בכלל גם היום - - -

<נגה רובינשטיין: לא, אני לא אומרת.

רועי פולקמן: רגע, גם אם לא הייתה הפרטה ולא כלום, 'אני לא צריכה לשלם'.

<נגה רובינשטיין: לא, אני לא אומרת את זה.

רועי פולקמן: זה דיון נפרד.

<נגה רובינשטיין: לא, אני לא אומרת שאני לא צריכה לשלם.

רועי פולקמן: אז מה זה קשור לעניין ההפרטה?

רועי פולקמן: מה השתנה בעולם?

<נגה רובינשטיין: אני אסביר לך מה משתנה.

<נגה רובינשטיין: אי אפשר לבוא ולהגיד 'תשמעי, הכול משתנה, העולם משתנה, התוכן שלך - - -

רועי פולקמן: לא.

<נגה רובינשטיין: לא, תראה, התוכן שלי, שזה הנכס המרכזי ביותר שלי, עכשיו יועבר לכל גורם בחינם, כי העולם השתנה.

<נגה רובינשטיין: נכון, כבר יש הרבה פלטפורמות, אבל גם מה שהשתנה זה האופן שבו דמי ההפצה צריכים להיות ממומנים.

איתן כבל: תודה, נגה.

איתן כבל: ממלא המקום, בבקשה.

<ניר שויקי: מוותר.

איתן כבל: אוקיי, חברות וחברים, תקשיבו, כמו שאני אמרתי לכם, אני הולך להכריע פה.

איתן כבל: וסרצוג, אני אומר את הדבר הבא, שמעתי את כולם, הראש שלי כבר התפוצץ מכל התהליך הזה, אני מבין את הפנייה של ערוץ 2 וערוץ 10 יחד עם העניין הזה, אני מכריע ככה, שנה ראשונה תהיה סכום מלא, ורק שנה ראשונה.

איתן כבל: אם לא תוציאו את המכרז אחרי שנה זאת בעיה שלכם, אחרי השנה הראשונה ישלמו מיליון וחצי וזהו.

איתן כבל: כאן הכרענו, גמרנו, תודה רבה.

דוד ביטן: זהו?

<נגה רובינשטיין: כן, מה הבעיה להוציא מכרז תוך שנה?

<אסף וסרצוג: 1.5 עד שהגורם המפעיל מעלה ערוץ עם פרסומות, בזה אין לנו מחלוקת.

דוד ביטן: ואם לא תעשו את זה?

<אסף וסרצוג: בזה אין לנו מחלוקת, זה בהסכמה.

<קריאה: אנחנו מדברים על ערוצים נוספים.

איתן כבל: לא מנעתי מכם.

איתן כבל: אתי, בבקשה.

איתן כבל: ואחרי זה רשות ותאגיד.

<אתי בנדלר: אני רוצה לוודא שהסכום שהמדינה תשלם עבור דמי ההפצה, ההפרש יהיה בין הסכום המלא ש-2 ו-10 היו צריכות לשלם לולא ההפחתה בהתאם לנוסחה הקיימת היום בחוק לבין 1.5.

איתן כבל: נכון, גברתי.

<אתי בנדלר: וכדי שאם הם יעברו לטכנולוגיית HD, כדי שהם ישתמשו ב - - -

איתן כבל: נכון, לכן המדינה, גברתי - - - סליחה, אני לא יכול כל הזמן לבוא בסיפורים אל המדינה שכל הזמן המדינה מספרת לנו את הסיפורים.

איתן כבל: זה כמו שאמרתי, יבואו השרים.

איתן כבל: יש רגע שאנחנו לא יכולים כל הזמן לשחק עם עצמנו.

איתן כבל: המדינה רוצה את הפלטפורמה הזו, כדי לייצר תחרות, יתכבדו - - - הייתה לי מחשבה הרבה יותר קיצונית, כפי שאתם יודעים, אבל אני יודע למצוא את האיזון במקום הזה וזה איזון סביר וזה איזון נכון.

איתן כבל: המדינה רוצה?

איתן כבל: תעשה את העבודה, נקודה.

דוד ביטן: מצאנו את האיזון, אבל שינינו אותו עכשיו.

איילת נחמיאס ורבין: למה?

איתן כבל: לא משנה.

<אתי בנדלר: ועדיין אין תשובה לנושא של דמי ההפצה על ידי הגורם המפעיל הפרטי.

<אסף וסרצוג: מה זאת אומרת?

<אתי בנדלר: כי לכאורה אין שום אמות מידה, אתם יכולים לאשר לו לקבוע דמי הפצה פי ארבעה ממה שגובה היום הרשות השנייה.

<אסף וסרצוג: הכנסנו אמות מידה, מה זאת אומרת?

<אסף וסרצוג: לבקשת הוועדה, הכנסנו אמות מידה.

<אתי בנדלר: נכון שיש אמות מידה, אבל - - - דמי ההפצה לא יהיו יותר יעילים - - -

<אסף וסרצוג: אנחנו לוקחים פה - - - במקרה הזה, ומה שהיושב ראש עכשיו חתך - - -

<אתי בנדלר: ואני רוצה לחדד, שהם יהיו שוויוניים, לפי אותן אמות מידה שיש היום בחוק, למרות ש - - - כך וכך צריכים לשלם.

<אסף וסרצוג: צריך גם להבין שהקביעה של היושב ראש עכשיו שמה את האוצר בחשיפה.

<אסף וסרצוג: אם לצורך העניין יהיה מכרז ובאמת מרוב כל הכרסומים לא הצלחנו להביא זוכה, הערוצים נשארים עם מיליון וחצי.

<אסף וסרצוג: עוד פעם אני מזכיר לך, אפשר היום להפריט את המכרז - - -

איתן כבל: וסרצוג, גמרנו, בבקשה.

דוד ביטן: ביקשנו בישיבה קודמת - - -

איתן כבל: אני אתן לו, אחרי זה אני אאפשר לשניכם.

איתן כבל: בבקשה, דוד.

דוד ביטן: דיברנו על ארבעה ערוצים ייעודיים, שזה ערוץ 9, 20, 24 ועוד יש איזה שהוא ערוץ ערבי שאני לא זוכר - - -

איילת נחמיאס ורבין: 'הלָא'.

דוד ביטן: שמכיוון שהם צריכים סיוע, שהם יקבלו הגנת ינוקא שנה וחצי.

דוד ביטן: זה מה שסיכמנו גם.

רועי פולקמן: ולאחריה נכנסים למתווה הזה, כלומר לאותו תשלום.

דוד ביטן: כן, אבל - - -

איילת נחמיאס ורבין: הם ייכנסו בשלב ראשון כהגנת ינוקא ואז משלמים?

רועי פולקמן: ואז 1.5 עד כניסת הערוץ לפרסומות, ל-18 חודש.

דוד ביטן: זה כבר סיכמנו, תנסחו את זה ונגמור עניין.

<אתי בנדלר: אבל, שוב, על חשבון מי זה יהיה?

<אתי בנדלר: שזה יהיה על חשבון האוצר, כמו שזה קיים היום.

<אסף וסרצוג: המושג הזה 'על חשבון' הוא פיקציה, למה הוא פיקציה?

<אסף וסרצוג: כי היום - - -

איתן כבל: לא, עזוב, למה אתה מסביר?

איתן כבל: אסף, מה, אתה נהיית - - - סליחה, חברים, בבקשה.

<אסף וסרצוג: אם אפשר לחזור.

רועי פולקמן: לא, רק אמרנו על ארבעת הערוצים הייעודיים, 18 חודש ואז הם נכנסים ל-1.5 עד כניסת - - -

דוד ביטן: אסף, זה לא חדש.

דוד ביטן: אתה נראה לי מופתע כאילו זה חדש.

<אסף וסרצוג: אל"ף, אנחנו אמרנו שאנחנו מתנגדים לייעודיים, אתם אמרתם שנה וחצי - - - בסדר, אבל מה אחרי?

רועי פולקמן: מה אחרי?

<אסף וסרצוג: משלמים את מה שייקבע, דמי ההפצה שייקבעו.

רועי פולקמן: על פי אותו מתווה, משווים את כולם.

<אסף וסרצוג: למי משווים?

<אסף וסרצוג: למי אתה משווה?

איתן כבל: סליחה, אסף.

איתן כבל: שתוק, שתוק.

איתן כבל: ככה לא נגיע לשום מקום.

איתן כבל: אני רוצה, כמו שאני הצגתי את המתווה שאני הצגתי אותו, אני רוצה עכשיו מתווה בדיוק אותו דבר, בלי 'ו', 'אם', 'לא', 'כן', 'מתי'.

איתן כבל: אני רוצה שזה יהיה דבר דבור על אופניו.

איתן כבל: בבקשה, דוד, תציג.

דוד ביטן: אמרתי את זה.

איתן כבל: תחזור על זה, בבקשה.

איתן כבל: אסף, תקשיב.

דוד ביטן: עוד פעם אני חוזר, שארבעת הערוצים הייעודיים יקבלו הגנת ינוקא לשנה וחצי, מכיוון שאנחנו צריכים להכניס אותם פנימה לעידן פלוס, כמו שצריך, והם צריכים סיוע, זה הכול.

איילת נחמיאס ורבין: מי זה?

איילת נחמיאס ורבין: עוד הפעם.

דוד ביטן: 20, 9, 24 והלא.

<אתי בנדלר: מה המשמעות שהם יקבלו הגנת ינוקא?

דוד ביטן: הם לא ישלמו דמי הפצה, זה הכול.

<אתי בנדלר: ומי ישלם את דמי ההפצה שהם היו צריכים לשלם?

איילת נחמיאס ורבין: הם ערוצים שמתפרנסים מפרסומות.

<קריאה: ומה קורה אם אחרי שנה וחצי ה - - -

איילת נחמיאס ורבין: לא, הם גם ערוצים שיש להם פרסומות, דוד.

<אתי בנדלר: חבר כנסת ביטן, במסגרת הנוסחה הקיימת היום, דמי הפצה, נוסחה שלא תחול ברגע שיש מפעיל גורם - - -

<לאה ורון: לא שומעים ואי אפשר ככה לרשום פרוטוקול.

<לאה ורון: אתם מפריעים.

<אבי בר: זה נראה לך הגיוני?

<אסף וסרצוג: זה ערוץ פרטי.

<אבי בר: וערוץ 2 ו-10 הם לא ערוצים פרטיים?

<אסף וסרצוג: 2 ו-10, מכריחים אותם להעלות

איתן כבל: אסף, דוד, סליחה.

איתן כבל: אבי, אני לא ממליץ לך - - -

רועי פולקמן: מה הפער?

<אסף וסרצוג: אני לא יודע כמה ייקבע במכרז.

איתן כבל: סליחה, אני לא משתגע על זה, אבל, אבי, בחייך, אני סברתי מלכתחילה בכלל שלא צריך לתת כלום וערוץ 2 לא היו צריכים לשלם בזה.

איתן כבל: אנחנו מכריחים אותם להיכנס לתוך התבנית הזו כדי שהם יהוו את התבנית שעליה כל הפלטפורמה הזאת יושבת.

איתן כבל: אז אנחנו גם מכריחים וגם רוצים לגבות מהם את המחירים המלאים, ולגורם פרטי?

איתן כבל: אתה הגעת לדיון ראשון, אני כבר מספיק נתתי את ההרצאה הזו ודנו עליה.

<אבי בר: אין לי בעיה עם ערוץ 2, אבל יכול להיות שהערוצים הקטנים ישלמו יותר מהערוצים הגדולים.

<אסף וסרצוג: לא יהיה מי שיממן את המערך הזה.

<אבי בר: אז אנחנו צריכים לממן ולא 2 ו-10?

<אסף וסרצוג: אתם בבחירה, 2 ו-10, כופים עליהם ובסוף יבוא גורם - - -

<אבי בר: כופים עליהם, אבל - - -

<אסף וסרצוג: אין מערך, אין.

<אסף וסרצוג: אם זה ככה אז אין מערך.

<אבי בר: למה על הגב שלנו?

איתן כבל: חברים יקרים, סליחה, אני מודיע לכם, אני הולך להצביע עכשיו כי, דוד, אנחנו צריכים לעלות להצביע, אם אתם לא יודעים להגיע להסכמה אני לא מעביר את החוק.

איתן כבל: תודה רבה, שלום לכם, הישיבה נעולה.

איתן כבל: אני מחדש את הישיבה.

איתן כבל: אנחנו נתחיל את הישיבה עם הצגת ההצעה של חבר הכנסת אילטוב, אני רוצה להזכיר, חבר הכנסת אילטוב ביקש להאריך את הזיכיון של ערוץ 9 והערוצים הייעודיים בשנה.

רוברט אילטוב: לא ערוץ 9 והייעודיים.

איתן כבל: הערוצים הייעודיים.

איתן כבל: אני מתנצל, בסוף, אתה יודע.

איתן כבל: אני טענתי טענה של נושא חדש, היה דיון בוועדת הכנסת, ועדת הכנסת אישרה את העובדה שאפשר להמשיך את הדיון, שמבחינתה זה לא נושא חדש וניתנת האפשרות לחבר הכנסת אילטוב להציג את הדברים.

איתן כבל: בבקשה, חבר הכנסת אילטוב, והכי חשוב שתמקד את העניין הזה על המיוחדות שבבקשה, שיש לה איזה מקטע של מיוחדות.

איתן כבל: בבקשה.

רוברט אילטוב: טוב, בראשית הדברים אני רוצה להודות גם לך שהצגת את הנושא, הנושא חדש, והיה חשוב לציין כי הנושא הזה בסופו של דבר הוא לא נושא חדש מכיוון שמדובר על תיקון של חוק ההסדרים.

רוברט אילטוב: חוק ההסדרים הוא חוק שבדרך כלל מגיע לכנסת ומחוקקים אותו די מהר ולא תמיד זוכרים את כל הניואנסים הקטנים ולפעמים יש דברים שנופלים בין הכיסאות וזה בדיוק המקרה.

רוברט אילטוב: כאשר יש על שולחנה של הממשלה מסקנות של ועדת פילבר, שצריכה להגיע לכנסת בצורת חקיקה כזאת או אחרת, הדבר הזה לוקח זמן ויש ערוצים ייעודיים שבתקופה הזאת עלולים להגיע למצב שהרישיון שלהם פג.

רוברט אילטוב: הרפורמה הזאת עוסקת בהרחבה בכל הסוגיה של הנושאים הקשורים לטלוויזיה ולערוצים הייעודיים ולהכנסתם לפלטפורמה חינמית, לכן לא להאריך את תקופת הרישיון של אותם הערוצים הייעודיים ולהביא אותם למצב שיכול להגיע למצב של חצי שנה עד שנה עד שהחקיקה בסוגיית המלצות פילבר תגיע לקצה פה בכנסת בעצם ייווצר מצב שאותם ערוצים יצטרכו להיסגר.

רוברט אילטוב: ואין שום הצדקה לאותה חצי שנה או שנה לעשות מכרז מחדש, שיש לו עלויות ויש לו השלכות כספיות.

רוברט אילטוב: לכן ביקשתי להעלות את הבקשה לתיקון עקיף, כפי שנקבע פה בוועדה, ולהציע להאריך את הרישיונות של הערוצים הייעודיים עד ל-31.12.2018.

איתן כבל: תודה, חבר הכנסת אילטוב.

איתן כבל: התייחסויות.

איתן כבל: כן, גברתי, שם ותפקיד.

<שרית הכט: שרית הכט, היועצת המשפטית של שידורי קשת, הבעלים של ערוץ 24.

<שרית הכט: לא כל כך ברור לי למה אנחנו מדברים כאן על הארכה של שנה.

<שרית הכט: יש ארבעה ערוצים ייעודיים, ערוץ 9, ערוץ 24, שהם שני ערוצים שהרישיונות שלהם עומדים להסתיים בשנתיים הקרובות ויש את הערוצים 20 והלָא, שהרישיונות שלהם תקפים לעוד הרבה מאוד זמן.

<שרית הכט: ועדת פילבר היא ועדה שנמצאת לגמרי לגמרי על העץ עכשיו, ההמלצות שלה לא הוצאו, אנחנו עוד לא זומנו אפילו לשימוע, או נדמה שנקבעה לנו איזה שהיא פגישה הרחק הרחק באפריל 2017, אז לדבר עכשיו על אימוץ של המלצות ועדת פילבר זה נשמע לי משהו שהוא קצת רחוק.

<שרית הכט: לא יודעת למה החליטו כאן שהחקיקה הזאת תסתיים ב-2018, נראה לי שזה ייקח קצת יותר זמן.

<שרית הכט: אני שומעת פה שאימוץ של המלצות בחקיקה לוקח בממוצע שלוש שנים.

<שרית הכט: לא ברור לי התאריך הזה, 31.12.2018, בפועל מה שקורה כאן זה שיש שני ערוצים שהרישיון שלהם תקף עד 2020 ומשהו, ערוץ אחד שהולך לקבל שנה הארכה, וערוץ אחד, 24, שהולך לקבל הארכה של חודשיים.

<שרית הכט: מה יקרה אם ועדת פילבר לא תאומץ בחקיקה לעולם או לא תאומץ בחקיקה עד ה-31.12.2018, אז ערוץ 24 וערוץ 9 ייסגרו?

<שרית הכט: למה 31.12.2018?

<שרית הכט: לא כל כך ברור לי.

<שרית הכט: או שיאריכו את זה עד שיחוקק פילבר ואם יחוקק פילבר אנחנו מוכנים לוותר על ההארכה הזאת או ש - - - אני לא כל כך מבינה את הדבר הזה.

<קריאה: יהיו מכרזים.

רוברט אילטוב: אני אתייחס ב-30 שניות.

רוברט אילטוב: אני הגשתי בקשה להאריך את זה לחמש שנים, הגענו להסכמות כרגע, זה מה שהצלחנו להגיע להסכמות לכן זה התאריך.

איתן כבל: משרד התקשורת, בבקשה.

<חגית ברוק: משרד התקשורת לא מתנגד, אמרתי את זה גם אתמול.

<חגית ברוק: אנחנו לא מתנגדים להארכה של שנה, בעיקר לנוכח המלצות ועדת פילבר, שאנחנו צופים שלפחות בשנה הקרובה תהיה איזה שהיא הבנה של אם יש איזה שהוא אימוץ או אין ותחילתם של הליכי חקיקה.

<חגית ברוק: אז לנוכח הדברים האלה אנחנו לא מתנגדים להארכה של שנה.

איתן כבל: גברתי היועצת המשפטית.

<אתי בנדלר: אני רוצה לומר, אני מקבלת את נקודת המוצא שההארכה המתבקשת היא כדי לבחון במהלך תקופה סבירה אם אכן השר הממונה מאמץ את המלצות ועדת פילבר ואם מתחילים בהליכי חקיקה רציניים בפרק זמן סביר, שאף אם לא יסיימו את הליכי החקיקה לפחות תהיה תמונה יותר ברורה אם הממשלה אימצה את זה, אם הופצה הצעת חוק בעניין הזה, אם החלו הדיונים בקשר לכך ואם באמת באותה הצעת חוק מוצע שלערוצים הייעודיים יינתן רישיון ללא הגבלת זמן, כפי שהדברים הוצגו כאן.

<אתי בנדלר: לא מדובר במתן הטבה סתם, להבנתי, לא מדובר בכך שגופים שנבחרו במכרז וניתן להם רישיון לתקופה מוגבלת עכשיו מאריכים להם את התקופה כהטבה ללא מכרז, ללא אפשרות של גורמים אחרים להתחרות באותו מכרז, אלא מדובר בהארכה לפרק זמן סביר בהנחה שאכן אם יאומצו המלצות ועדת פילבר והממשלה תלך לכיוון הזה ובאמת לא יהיו באמת מכרזים, אז לתקופה כל כך קצרה זה נראה נימוק שמתקבל על הדעת לפטור אותם מהחובה לצאת עכשיו, בפרק זמן די קרוב, למכרז שיכול להיות שבקרוב יסתבר שהוא יהיה מיותר.

<אתי בנדלר: לכן לכשעצמי אני חושבת שבקשת ערוץ 24, שמתי תוקף הרישיון שלכם אמור לפקוע, אמרת?

<שרית הכט: בסוף אוקטובר 2018.

<אתי בנדלר: ב-2018.

<אתי בנדלר: אני חושבת שזו תקופה ארוכה מדי, זה לא ערב של חלוקת מתנות, להבנתי.

<שרית הכט: אבל זה לא נראה לי כמו - - -

<אתי בנדלר: אני אומרת איך אני רואה את הדברים.

<אתי בנדלר: אני חושבת שזה לא ראוי להאריך מעבר לתקופה הזאת, אני חושבת שתוקף הרישיונות שאמורים לפקוע לפני סוף 2018, עד סוף 2018 זה הרבה מאוד בנסיבות העניין ואין מקום - - -

<שרית הכט: אבל יש לך כאן ארבעה ערוצים שלשניים מתוכם יש רישיונות ארוכים, אחד מהם מקבל הארכה.

<שרית הכט: בסופו של דבר יש כאן איזה שהיא אפליה כלפי ערוץ 24 שהיא לא ברורה.

<שרית הכט: אני לא יודעת גם למה עד סוף 2018 נחשב לזמן סביר.

<שרית הכט: הניסיון מראה שזה לא זמן סביר, זמן סביר הוא לפחות שנתיים ולכן אני מבקשת שהוועדה תשקול לפחות להאריך את זה בשנתיים כרגע, מהמועד הזה, כלומר עד 2019.

<שרית הכט: אני חושבת שאין בכלל ספק שפילבר, גם אם הוא יאומץ, כשאנחנו זומנו לשימוע באפריל 2017, לחשוב שזה ייגמר כל הסיפור הזה עד 2018 - - -

<אתי בנדלר: אני רוצה להזכיר שאנחנו נמצאים עכשיו בחודש דצמבר 2016, זאת אומרת שאנחנו מדברים על פרק זמן סביר של שנתיים כדי לדעת איפה עומדים בנושא הזה של מימוש מסקנות ועדת פילבר.

<אתי בנדלר: לי זה נראה תקופה ארוכה מאוד, אינני יודעת מה עמדת הממשלה בעניין הזה.

<שרית הכט: השימוע שלנו באפריל 2017, אפילו שאנחנו בדצמבר 2016.

<שרית הכט: את יודעת, עוד לא - - - השר הממונה אפילו עוד לא פגש אותנו ולא שמע אותנו, עוד לא התחלנו בשימוע.

<אתי בנדלר: מה שאת אומרת אלה נימוקים טובים מדוע לא להאריך בכלל, לא מדוע להאריך יותר.

איתן כבל: חברים, ברשותכם, עד שיגיע דוד ביטן, גברתי, אני רוצה את המתווה שהצגתי לגבי דמי הפצה לערוץ 2.

איתן כבל: אני רוצה לאשר את הפורמט הזה בהצבעה.

<אתי בנדלר: אדוני, עדיין יש הרבה מאוד שאלות בקשר ל - - -

איתן כבל: אני לא אמרתי, רק את העקרונות, יהיה אחר כך הנוסח, אנחנו נפתח את זה ונקיים את הדיון, אני פשוט רוצה שנדע על איזה נתיב אנחנו הולכים.

איתן כבל: מי בעד המתווה שהצגתי על ערוץ 2? ירים את ידו.

איתן כבל: תודה.

איתן כבל: אושר.

איתן כבל: בעד – רוב

איתן כבל: המתווה לערוץ 2 אושר.

איתן כבל: בבקשה, תומר.

<תומר קרני: המתווה הזה שאנחנו שומעים עליו הערב לא לגמרי ברור לי.

<תומר קרני: עד היום הייתה איזה שהיא הנחה או החוק קבע שפחות או יותר הערוצים מתחלקים שווה בשווה בדמי ההפצה.

<אסף וסרצוג: זה לא מדויק - - - הערוצים הציבוריים, מה שאומר שהם משלמים יותר - - -

<תומר קרני: בסדר, אבל לכל הפחות עבור אותו רוחב פס שמשודר משלמים באופן שוויוני.

<אסף וסרצוג: גם לא - - -

<תומר קרני: אז עוד יותר טוב, אתה מחזק אותי יותר, אז עכשיו אתה מגדיל את חוסר השוויון בין הערוצים בשידור.

<תומר קרני: נאמר כאן שהסיבה להפחתה, או אחת הסיבות שהועלו כאן, זה הפצה לא יעילה.

<תומר קרני: אם ההפצה לא יעילה אז היא לא יעילה לכל הערוצים באותה מידה.

איתן כבל: תומר, אני רוצה להגיד לך, יובא הנוסח המלא, אני הצבעתי רק על העקרונות.

איתן כבל: אנחנו נביא את זה ואנחנו נקיים דיון יותר מעמיק בשאלות האלה.

איתן כבל: אני לא מתכוון להתחמק, היה חשוב קודם כל את העקרונות להעמיד להצבעה.

איתן כבל: אני אקיים דיון, אני אאפשר לכם ואני אבקש גם את התשובות, השאלות שאתה שואל הן שאלות שאני לא יכול להתעלם מהן.

איתן כבל: אני רק רוצה להעלות להצבעה - - - וסרצוג, תן לי קודם כל להצביע - - - דוד, חבר הכנסת אילטוב הציג את הבקשה שלו לגבי הערוצים הייעודיים, הוא הציג את הסיבה למה, הייתה התייחסות של משרד התקשורת שאמרה שאין לה התנגדות ומבחינתה זה בסדר.

איתן כבל: נציגת קשת, שהיא בעלת 24, הציגה את עמדתה המתנגדת, היועצת המשפטית של הוועדה - - -

רוברט אילטוב: לא, היא לא התנגדה, היא רוצה תקופה ארוכה יותר.

איתן כבל: לא התנגדה, אתה צודק, זאת הגדרה - - -

<שרית הכט: נהפוך הוא.

איתן כבל: אמרתי בסדר, אני מקבל את מה שאמרת, היועצת המשפטית נימקה מדוע אין לתת אורכה מעבר לאשר ניתן, שנה, גם לערוצים אחרים, ואני מבקש להעלות את זה להצבעה.

איתן כבל: מי בעד ההצעה הזאת?

איתן כבל: ירים את ידו.

איתן כבל: תודה.

איתן כבל: ההצעה אושרה.

איתן כבל: בעד – רוב

איתן כבל: ההצעה אושרה.

איתן כבל: אני אאפשר לך, בבקשה.

דוד ביטן: מה עשית עם ההפצה?

איתן כבל: אני עוד לא עשיתי, חיכיתי לך, אתה צריך להציג את זה.

<בנימין אשכנזי: בני מהלשכה המשפטית, עורך דין בתאגיד השידור הישראלי.

<בנימין אשכנזי: אני רק רוצה להבין, בבקשה, אסף, משהו.

<בנימין אשכנזי: כשאתה אומר שהמימון, אחרי שתהיה הפחתה, לערוצים המסחריים יבוא מאוצר המדינה למה אנחנו מתכוונים?

<אסף וסרצוג: שהאוצר - - -

<בנימין אשכנזי: זה חלק מתקציב תאגיד השידור הישראלי?

<אסף וסרצוג: לא.

<בנימין אשכנזי: כמה התאגיד ישלם?

<אסף וסרצוג: מה שמשלמת היום רשות השידור.

<בנימין אשכנזי: אוקיי, ולמה הסיבה להבחנה?

<אסף וסרצוג: אלה ערוצים ציבוריים, אלה ערוצים מסחריים.

<אסף וסרצוג: דיברנו מקודם, בחלק הראשון של הוועדה.

<נגה רובינשטיין: הערוצים המסחריים גם משלמים דמי זיכיון, מה שאתם לא משלמים.

<אסף וסרצוג: זאת לא הבחנה.

<אסף וסרצוג: בסופו של דבר אלה ערוצים שהם ערוצים פרטיים, אלה ערוצים ציבוריים, גם הם ממומנים בסופו של דבר מאוצר המדינה בדרך כזו או אחרת.

<אסף וסרצוג: אין סיבה להפחית לערוצים הציבוריים.

<לאה ורון: לא שומעים מה שאתה אומר, אסף.

<אסף וסרצוג: אין סיבה, אני אומר, לבצע את אותה הפחתה לערוצים הציבוריים, יש הבחנה בין הערוצים המסחריים לערוצים הציבוריים בעניין הזה.

איתן כבל: אסף, מה אמרת שמנהלת הוועדה אומרת לי שזה לא על פי המתווה.

איתן כבל: אני לא האזנתי.

<אסף וסרצוג: לא אמרתי כלום לא על פי המתווה.

<לאה ורון: אז תחזור על מה שאמרת.

<אסף וסרצוג: לא, הוא שאל מה ההבחנה בין הערוצים הציבוריים למסחריים, אני אומר שהערוצים הציבוריים הם ערוצים ציבוריים, ממומנים גם הם מכספי ציבור, הערוצים המסחריים אלה ערוצים פרטיים.

<אסף וסרצוג: הרציונלים שהוועדה מצאה לנכון שבעטיים צריך לבצע הפחתה לערוצים הפרטיים לאורך הזמן וגם במיוחד אחרי שעולה מפעיל פרטי הם הרציונלים - - -

איתן כבל: כל העניין, בני, למרות הזווית המיוחדת של הפנים שלך, שעשית עכשיו, קשה לי להתעלם לאורך כל הדרך מהעובדה שמדובר בערוצים שהם ערוצים פרטיים, אני רוצה להזכיר לך שבסוף הפלטפורמה קודם כל נחה עליהם.

איתן כבל: בכל הכבוד.

איתן כבל: אתה יודע, בסוף בסוף בסוף בסוף בסוף בסוף בסוף הם הסיבה.

איתן כבל: אי אפשר, כמה אפשר?

<בנימין אשכנזי: אני מאמין שבעזרת ה' כשנעלה לשידור - - -

איתן כבל: בעזרת ה'.

<בנימין אשכנזי: אבל, עזוב, קיבלתי את התשובה, אני מודה לאסף, נתקדם.

איתן כבל: תודה.

איתן כבל: דוד.

איתן כבל: שראש הממשלה יחכה לדוד ביטן.

איתן כבל: בבקשה, דוד.

איתן כבל: תציג.

דוד ביטן: מה להציג?

דוד ביטן: הצגתי כבר.

איתן כבל: לא, אני רוצה שעוד פעם תציג ואני רוצה להבין.

איתן כבל: הצגת הגנת ינוקא - - -

<לאה ורון: לערוצים הייעודיים.

דוד ביטן: מה נשאר בערוצים ייעודיים, 24, 9, 20 ואיך קוראים לו?

איתן כבל: הלא טי וי.

דוד ביטן: אני לא מצליח להיזכר בשם, לא משנה.

דוד ביטן: כמו עם הנושא של אמסטרדם שהאשימו אותי, שלא יאשימו אותי בטעות פה או משהו.

<קריאה: אמסטרדמסקי, מה לעשות?

דוד ביטן: למרוקאים קשה להגיד את השם בצורה הזאת.

איילת נחמיאס ורבין: אם אני מצליחה גם אתה יכול.

איתן כבל: הדבר הבא שאני צריך לדאוג, שתגיד ספיישל.

דוד ביטן: אני רק רוצה לומר שסך הכול עשיתי אותו מפורסם, כולם מדברים עליו.

<קריאה: אתה לא צודק.

דוד ביטן: לא צודק, אז יכול להיות שלא.

דוד ביטן: אני מספר בבדיחות הדעת.

איתן כבל: יאללה, דוד, זרום.

דוד ביטן: אלה יקבלו הגנת ינוקא שנה וחצי, בשנה וחצי הזאת הם לא ישלמו על מנת שיוכלו להיכנס לתוך העסק הזה, כי אין להם אפשרות אחרת.

איילת נחמיאס ורבין: בסדר, אבל אני מזכירה לפרוטוקול שהם לא חייבים להיכנס.

דוד ביטן: כן, הם לא חייבים, אבל איך אמרנו?

דוד ביטן: רוצים שירות לאזרח, אז נעשה אותו כמו שצריך.

דוד ביטן: רוצים אותו כמו שצריך, אז נעשה אותו כמו שצריך.

דוד ביטן: ערוץ 24 וערוץ 9, יש להם הרבה מאוד מרחב עם האנשים שרוצים לראות אותם, למה לא?

איתן כבל: מה קורה אחרי ה - - -

דוד ביטן: מה קורה אחרי שנה וחצי?

דוד ביטן: היה על זה ויכוח.

דוד ביטן: בואו נשמע מה העמדה שלכם.

דוד ביטן: אני לא חשבתי על זה, האמת, כשאמרתי את מה שאמרתי, מה יהיה אחרי ההגנה.

איילת נחמיאס ורבין: זו הייתה הזדמנות להערה אישית.

דוד ביטן: גם היועצת המשפטית וגם אתם העליתם איזה שהיא בעיה, בואו נשמע.

<אסף וסרצוג: קודם כל אמרנו את דעתנו לגבי הערוצים הייעודיים, אלה ערוצים שהם פרטיים, מבחירה הם יכולים לעלות על המערך, המערך לא לוקח כסף בגינם ולכן אין הכנסות.

<אסף וסרצוג: במידה שהם עולים על השידור, במידה שזה בחינם, זה ממומן לגמרי מאוצר המדינה, כמו שעכשיו בשנה וחצי שאתם מעוניינים לקבוע.

<אסף וסרצוג: מעבר לכך אנחנו מעוניינים להפריט את המערך, הפרטת המערך, בסופו של דבר צריך לבוא איזה שהוא גורם להפעיל אותו.

<אסף וסרצוג: אני מזכיר שבניגוד להוט וליס, הערוצים הפתוחים שיש היום וגם הערוצים הייעודיים, אם הם יבחרו לעלות על המערך, צריכים להיות מופצים לציבור בחינם, לא ניתן לגבות עליהם כסף, כלומר שמי שמפיץ אותם צריך לדעת לשלם על ההפצה שלהם.

<אסף וסרצוג: אין פה מודל כלכלי אם אנחנו מראש קובעים לו מחיר נמוך והגורם הפרטי יצטרך להשלים אותו, כי לא יהיה לו מאיפה, הוא לא יכול לגבות בעבורם כסף, גם אם הוא היה יכול אני לא יודע כמה הוא היה יכול - - -

דוד ביטן: זה כשיהיה גורם פרטי.

דוד ביטן: בסדר, כשיהיה גורם פרטי שיהיה.

דוד ביטן: שהגורם הפרטי יישב איתם ויראה מה עושים.

<אסף וסרצוג: אז זה בדיוק העניין.

דוד ביטן: מה עד אז?

דוד ביטן: עד שיהיה גורם פרטי?

<אסף וסרצוג: אחרי השנה וחצי הם צריכים לשלם את המחיר שהם אמורים לשלם היום.

<אסף וסרצוג: דרך אגב, ברגע שייפתח מרבב - - -

דוד ביטן: מה המחיר היום?

<אסף וסרצוג: ברגע שייפתח מרבב שני העלויות אמורות להיות כ-1.8 מיליון שקל.

<אסף וסרצוג: לצורך העניין צריך להיפתח מרבב שני ברגע שהם עולים.

<אתי בנדלר: מה זאת אומרת?

<אתי בנדלר: העלויות יירדו?

<אסף וסרצוג: כן, מכיוון שהעלויות הקבועות מתחלקות על פני יותר ערוצים כי יש יותר - - - אז לפי הנוסחה זה יוצא שהערוצים שעולים משלמים סכומים יותר מופחתים והקיבולת הפנויה נופלת לפי החוק על הערוצים הציבוריים ולכן זה יוצא שהערוצים, לצורך העניין, שמשלמים על המערך, הערוצים הייעודיים 2 ו-10, הם אמורים לשלם - - -

איתן כבל: דוד, גם ככה אני עושה את זה, אתה יודע, אני נחנק.

איילת נחמיאס ורבין: אומר כאן מנכ"ל - - - תחייבו אותי, האוצר לא רוצה לחייב אותם, עם כל הכבוד - - -

<אתי בנדלר: אסף, יש לך הערכה - - -

<לאה ורון: לא שומעים אותך, לא רושמים בפרוטוקול.

איתן כבל: לא שומעים, לא אותך ולא אותך.

איתן כבל: אוקיי, איילת, משפט.

איילת נחמיאס ורבין: לא, מה שהיה לי לומר למנכ"ל הערוץ הוא שמע היטב.

<אסף וסרצוג: היועצת המשפטית שאלה שְאלה ולא - - -

<אתי בנדלר: אתה ענית לי מדוע דמי ההפצה שלהם יירדו ורציתי לדעת אם אתה יודע מה תהיה ההשפעה על דמי ההפצה של הערוצים הציבוריים שפותחים את המרבב הנוסף.

<אסף וסרצוג: זה תלוי במספר הערוצים שיעלו על המרבב הנוסף, כי ככל שעולים יותר ערוצים אז הקיבולת הפנויה קטנה ואז פחות עלות נופלת עליהם.

<אתי בנדלר: הצפי - - -

<אסף וסרצוג: אז בהנחה שעולה ערוץ אחד, אנחנו בדקנו את זה אם עולה ערוץ אחד על מרבב, אין לי מולי את המספר הזה, אני לא רוצה להגיד לפרוטוקול, אז אני אחר כך אדייק את זה אם הוועדה תרצה, אם אני לא טועה זה כ-7 מיליון שקל.

דוד ביטן: יש לי כמה שאלות.

דוד ביטן: היום כמה האוצר משלם על העניין הזה של עידן פלוס?

<אסף וסרצוג: על ההפצה?

<אסף וסרצוג: קודם כל ההקמה נעשתה על ידי אוצר המדינה, כ-130 מיליון שקל, ובנוסף היום מי שמממן את מרבית המערך אלה הערוצים הציבוריים, הערוצים הציבוריים למעשה זה אוצר המדינה.

דוד ביטן: אני רוצה רק להבין, אז נתנו הנחה לערוץ 2 ו-10, נכון?

דוד ביטן: וליתר הערוצים?

איתן כבל: אתה לא נתת הנחה, חשוב לי להגיד לך את זה, כי זה לא באמת הנחה.

דוד ביטן: אבל רגע, אני לא נגד ההנחה.

איתן כבל: לא בגלל הנגד, הטרמינולוגיה פה חשובה.

איתן כבל: הטרמינולוגיה קובעת אחר כך את היחס - - -

דוד ביטן: בסדר, בסדר, אמרתי שאני מהתחלה לתת ולעזור לערוץ 2 ו-10, אין לי בעיה עם זה ואפילו לחצתי שזה יהיה, נכון?

דוד ביטן: אוקיי, אז נעזוב רגע את זה, אני לא נגד, אני בעד.

דוד ביטן: אני שואל שאלה, נתנו עכשיו את ההנחה, במרכאות, לערוץ 2 ו-10, בשנים האלה מה קורה עם ערוץ 1, התאגיד הציבורי?

<אסף וסרצוג: הם ממשיכים לשלם מה שהם משלמים היום.

דוד ביטן: למה?

דוד ביטן: גם להם צריך לתת משהו בשנה הזאת.

<אסף וסרצוג: מה זה צריך לתת להם משהו?

<אסף וסרצוג: הם ממומנים מכספי ציבור, מאוצר המדינה.

<אסף וסרצוג: מאיפה ערוץ הכנסת ממומן?

<אסף וסרצוג: מאיפה החינוכית?

<אסף וסרצוג: מאיפה רשות השידור?

<אסף וסרצוג: זה לא כספי ציבור?

דוד ביטן: זה לא אותו דבר.

איתן כבל: חברים יקרים, אני רוצה להבהיר, חשוב לי להגיד את זה לפרוטוקול וגם לנו, חברי הכנסת, כדי שנבין.

איתן כבל: ערוצים 2 ו-10, אנחנו מכריחים אותם לעלות על ה - - -

<אתי בנדלר: בדיוק.

<אבי בר: תכריחו גם אותנו.

איתן כבל: לא, אותך לא מכריחים, סליחה.

<אבי בר: אני אומר לך, תכריח אותי.

איתן כבל: סליחה, לא, לא.

איתן כבל: סליחה, אתה לא עכשיו, איך אומרים?

איתן כבל: בעת הזו כשהגענו לפה אנחנו נעשה - - - ערוץ 2 וערוץ 10 הם הערוצים החזקים היום.

איתן כבל: יום אחד, בעזרת ה', גם אתה תהיה, הרייטינג שלהם הוא אחר, הפלטפורמה אמורה להיות נסמכת עליהם.

איתן כבל: חברים, בואו לא נעשה - - -

<אבי בר: ולהיפך, תוציא עכשיו את ערוץ 10 מעידן פלוס, יורדים לו 2% רייטינג ונגמר הסיפור שלך.

<אבי בר: זה עובד וייס ורסה, זה עובד גם לכאן וגם לכאן.

איתן כבל: לא, אבי - - -

איילת נחמיאס ורבין: אתה יודע מה, אולי ערוץ 10 - - - לא, איתן, סליחה, תרשה לי - - -

<קריאה: אבי, עם כל הכבוד שאתה זורק נתונים - - -

איתן כבל: רגע, סליחה, אבי, תגידו, מה, נהייתם ועדת מדרוג?

איתן כבל: לא קיבלתי את העמדה שלו, כאילו מה, הוא אמר, אז מה?

איתן כבל: גם את תגידי, רק אני לא מרשה לכם להגיד, זה הכול.

איילת נחמיאס ורבין: אבל אני כן רוצה להגיד משהו בהקשר הזה.

איתן כבל: בבקשה, את חברת כנסת, מותר לך להגיד מה שאת רוצה.

רוברט אילטוב: מה, אין פה תור?

איתן כבל: הוא צודק.

איילת נחמיאס ורבין: אז בבקשה, אילטוב, אני מפנה את הבמה.

איתן כבל: מהמפלגות הקטנות לגדולות, בבקשה.

רוברט אילטוב: גם אתם תהיו קטנות, אל תדאג.

רוברט אילטוב: אגב, יש לכם שתי מפלגות קטנות בתוך המפלגה.

איתן כבל: בבקשה.

איילת נחמיאס ורבין: אוח, אילטוב, ההתנשאות הזאת לא מתאימה לך.

רוברט אילטוב: לי לא, כי אני ימין ואתם שמאל, הכול בסדר.

דוד ביטן: מה הבעיה?

דוד ביטן: הגענו לערוץ 10, מה?

רוברט אילטוב: לגבי הסוגיה של הערוצים הייעודיים, הערוצים הייעודיים הם מוגבלים - - -

דוד ביטן: מה הבעיה?

איתן כבל: דוד.

דוד ביטן: מה, הסתכלנו שמאל ימין?

רוברט אילטוב: דוד, אתה - - -

דוד ביטן: לא, היא מרגיזה אותי, להרגיז אותי - - -

איילת נחמיאס ורבין: היום פשוט קל - - -

רוברט אילטוב: אבל אין לי קול.

איילת נחמיאס ורבין: קדימה, רוברט, מקשיבים לך.

רוברט אילטוב: קודם כל מה שחשוב לציין, שיש אינטרס ציבורי שהערוצים הייעודיים יעלו לפלטפורמה חינמית, כי הם בדיוק הנושא של קבוצות כאלה ואחרות שהן היום נמצאות בתוך יס והוט ולמי שאין את יס והוט, הם לא יכולים לקבל את השידור של אותם הדברים.

רוברט אילטוב: אם אני מתייחס במיוחד לערוץ 9, יש הרבה מאוד פנסיונרים שפשוט לא מסוגלים להוציא כספים ליס והוט והם נשארים היום בלי שהם רואים את הערוץ הזה והערוץ הזה הוא חיוני מבחינת חדשות ומבחינת אקטואליה ומבחינת כל הדברים ובשביל זה בדיוק הוקם הערוץ ובשביל זה ניתן הרישיון.

רוברט אילטוב: הם גם מוגבלים בכל מיני הגבלות, הם ייעודיים, הם לא יכולים, לדוגמה, לשדר גם בעברית, יש כל מיני דברים, ואז עוגת הפרסום שלהם יורדת ואתה בא ואומר בעוד שנתיים אני אחייב אותם ב-2 מיליון שקל.

רוברט אילטוב: אין להם 2 מיליון שקל, אז האינטרס הציבורי בעוד שנה וחצי יסתיים וצריך לקחת את הדבר הזה בחשבון.

רוברט אילטוב: אפשר להגיד שלא יעלו, בסדר, שלא יעלו, אז אפשר לא להעלות אותם גם היום.

רוברט אילטוב: לא עושים להם טובה.

רוברט אילטוב: האינטרס הציבורי הוא שיראו אותם בסופו של דבר - - -

איתן כבל: אבל האינטרס הציבורי גם שייצא מכרז.

רוברט אילטוב: אני קיבלתי את העמדה, אני מקבל את הסיכום - - -

דוד ביטן: מכרז על מה?

איתן כבל: מכרז על הפלטפורמה.

רוברט אילטוב: כבוד היושב ראש, אני מקבל - - -

איילת נחמיאס ורבין: ברור, בסדר, אני מסכימה איתך.

רוברט אילטוב: כבוד היושב ראש, אני בזכות דיבור.

רוברט אילטוב: אני קיבלתי את הסיכום, אני מקבל את הסיכום של שנה וחצי, אבל אני אומר שהאינטרס הציבורי זה לא רק שהברודקסט יעלה, גם הייעודיים, כי יש קבוצות אוכלוסייה שמקבלים את המידע - - -

איתן כבל: את הסוף שאתה אומר - - -

דוד ביטן: אלה במיוחד, אלה לא מסוגלים לשלם את דמי המנוי להוט ויס.

דוד ביטן: אם לא אכפת לכם.

דוד ביטן: כל הקשישים לא יכולים, אז מה?

<אסף וסרצוג: משהו שגם חשוב להגיד, חבר הכנסת אילטוב, בסוף כשיבוא לנו מישהו שייקח את המערך - - -

איתן כבל: מישהו עיוור, חירש ולא - - -

<אסף וסרצוג: שלא יודע לקרוא את החומר, בלי ייעוץ משפטי.

<אסף וסרצוג: שיבוא וייקח את המערך - - -

<קריאה: הוא לא חייב להיות ישראלי, הוא גם לא קורא עברית.

דוד ביטן: היום יש 160,000 איש, נכון?

דוד ביטן: פילחתם את סוג האוכלוסייה?

<אסף וסרצוג: לא, לי אין את הפילוח של זה.

דוד ביטן: למה לא?

דוד ביטן: זה חשוב מאוד.

<אסף וסרצוג: כי אתה לא יכול לדעת.

<אסף וסרצוג: בסוף, אלה ממירים - - -

דוד ביטן: אם כולם קשישים, צריך לתת להם בחינם.

איילת נחמיאס ורבין: רגע, אני רוצה להגיד משהו.

איתן כבל: אני מבסוט איך אתם הורגים את הפלטפורמה.

דוד ביטן: לא, מעניין אותי לדעת מה הפילוח של האוכלוסייה, של ה-160,000.

איילת נחמיאס ורבין: היושב ראש כבל, אני רוצה להגיד לך משהו, אני עכשיו כתבתי את זה לעצמי וגם אמרתי את זה לרועי, אני לא יודעת אם הרפורמה הזאת תעזור לעידן פלוס, בין היתר, גם הייתה לי שיחה עם מנכ"ל משרד התקשורת, המרבב לא הוכיח את עצמו, לא מבחינה טכנולוגית ולא משום בחינה, אבל אני רואה את זה חובה ללכת איתכם במובן הזה שאני רוצה לנסות ולראות האם הפלטפורמה הזאת כן יכולה לעזור.

איילת נחמיאס ורבין: מה מדהים?

איילת נחמיאס ורבין: אני שומעת על אנשים צעירים שלוקחים את עידן פלוס, כי זה לא יקר, וממילא הם צורכים את רוב התקשורת שלהם דרך המחשב.

<מיכל רפאלי כדורי: כוונתך פיראטית, גונבים.

איילת נחמיאס ורבין: לא, אני מדברת על ערוצים, אני לא מדברים על - - - ודברים כאלה, מיכל, תודה.

איילת נחמיאס ורבין: אני יודעת על מה אני מדברת, בסדר?

איילת נחמיאס ורבין: אני מדברת על כאלה שזה מה שהם עושים, זה הביזנס שלהם, לייצר תוכן לאינטרנט, בסדר?

איילת נחמיאס ורבין: תירגעי.

איילת נחמיאס ורבין: אני אומרת לכם, אנחנו לא יודעים באמת לפלח, אבל צריך להגיד שגם אתם, אני לא בטוחה לגמרי שאתם משוכנים שזה מה שיעזור לרפורמה הזאת.

איילת נחמיאס ורבין: אגב, מה שחבר הכנסת ביטן אמר זה נכון, לקשישים אני הייתי נותנת פלטפורמה כזאת בחינם, זאת אומרת הייתי מנגישה להם את זה באופן - - - אני כבר מסכימה איתך היום פעם אחת.

איילת נחמיאס ורבין: אני רוצה להגיד לך משהו - - -

איתן כבל: תני לסכם.

איילת נחמיאס ורבין: יש רק שאלה אחת, אם ערוץ 2 ו-10, אם אומרים לכם היום שאתם לא חייבים להיות על הפלטפורמה - - -

<קריאה: רשת לא עולה, רשת יוצאת.

איילת נחמיאס ורבין: זאת התשובה, איתן.

<אסף וסרצוג: יש 160,000 בתי אב, זה שווה כסף, אבל - - -

איילת נחמיאס ורבין: לא, אמרתי 10 ו-2.

<אסף וסרצוג: חברת הכנסת ורבין, 160,000 בתי אב זה שווה משהו.

איילת נחמיאס ורבין: מסכימה איתך, ב-CPT זה שווה משהו.

<אסף וסרצוג: אני רוצה לענות לחבר הכנסת אילטוב, להסביר את הנקודה.

<אסף וסרצוג: ברגע שיבוא גורם מפעיל פרטי, יש לו אינטרס גם להעלות ערוצים, הוא רוצה למלא את המערך, הוא רוצה להחזיר עלויות, יהיה לו אינטרס גם להגיע להסכמות, יהיה לו אינטרס להעלות ערוצים, אין סיבה ש - - -

<אבי בר: בעיקר ערוצים שלו.

<אסף וסרצוג: או שכן או שלא.

<אבי בר: ברור שכן.

<אסף וסרצוג: לא.

<אסף וסרצוג: לערוצים הייעודיים, אני מזכיר, יש זכות קדימה.

<אבי בר: זה לא עוזר לי זכות הקדימה, אם הוא קובע לי מחיר שהוא רוצה.

<אסף וסרצוג: הוא לא קובע מה שהוא - - - יש מכרז - - - יש לו אינטרס גם להעלות אתכם.

<אבי בר: כן, אבל הוא קובע את דמי ההפצה.

<אבי בר: המדינה נתנה לי זיכיון והיא מפקירה אותי בידיים של - - -

דוד ביטן: ואם אין מפעיל?

איילת נחמיאס ורבין: רק אם יש מפעיל, דוד.

איילת נחמיאס ורבין: הם לא יורדים לאפס אם אין מפעיל.

<אסף וסרצוג: הם לא יורדים לאפס כשיש מפעיל, רק אחרי שהוא מעלה ערוץ עם פרסומות.

<אסף וסרצוג: זה גם יכול לקחת זמן.

<אסף וסרצוג: ואז כשהמפעיל יעשה את זה הוא ייקח בחשבון את המודל - - -

איילת נחמיאס ורבין: - - - הוא יכול חלק מהפתרון של הבעיה.

<אסף וסרצוג: לא, הוא גם ייקח את המודל העסקי שלו ו - - -

איתן כבל: אני מעלה להצבעה את ההצעה כפי שהועלתה על ידי דוד ביטן.

איילת נחמיאס ורבין: אתה מעלה הצעות של דוד ביטן, אני רוצה לשמוע מה זה בדיוק.

דוד ביטן: אמרתי את זה ארבע פעמים.

איילת נחמיאס ורבין: תגיד פעם חמישית בשבילי, אני מרגישה - - -

<אתי בנדלר: הכול כפוף כמובן אחר כך לנוסח ולהצבעה על הנוסח.

איתן כבל: אני אסיים את הכול.

איתן כבל: בבקשה.

דוד ביטן: אני אהיה איתכם, מה אני אעשה?

איתן כבל: תודה רבה שאתה איתי.

איתן כבל: אני איתך פה, לא אתה איתי.

איילת נחמיאס ורבין: על ההצעה הקודמת?

איתן כבל: מי בעד?

איתן כבל: ירים את ידו.

איתן כבל: תודה רבה.

<קריאה: בעד מה?

<קריאה: סליחה?

<קריאה: על מה הצבענו?

איתן כבל: סליחה, מה שהציג חבר הכנסת - - - אני זוכר בדיוק.

<לאה ורון: - - - יקבלו הגנת ינוקא לשנה.

רוברט אילטוב: הערוצים הייעודיים, ארבעת הערוצים.

רוברט אילטוב: בעד – רוב

רוברט אילטוב: ההצעה התקבלה.

<אתי בנדלר: אבל אני רוצה שיהיה ברור, שהמדינה תישא בתשלום דמי ההפצה האלה.

איתן כבל: כן.

איתן כבל: חברים, ברשותכם, אני מבקש בהכנת הנוסח, אני מבקש נוסח בהיר שיודע לתת מענה לשלוש ההצעות שהועלו כאן.

איתן כבל: אני גם אומר לכם, כיוון שאתם כבר שמעתם גם את היועצים המשפטיים - - -

רוברט אילטוב: שהוצבעו.

איתן כבל: אמרתי, שהוצבעו.

איתן כבל: שמעתם גם את נציגי הגופים השונים והשאלות שהועלו גם על ידי חברי הכנסת, לגבי איך ואיך מממנים ומאיפה יבוא המימון, כל אותן שאלות כבדות שאמורות לבוא לידי ביטוי נהיר בניסוח.

איתן כבל: אני לא מתכוון לשבת פה שעות להסביר, אני רוצה לדעת כל דבר ודבר, מה הנושא, מה המענה, מה קורה אחרי שנכנס המפעיל.

איתן כבל: כל הדברים האלה, שיהיה נהיר וברור, כי ככל שנהיה נהירים וברורים זה גם יעזור בסוף למכרז.

איתן כבל: כך אני מבקש את הדברים האלה, מי משלם ומה משלם.

איתן כבל: מתי אתם יכולים להעביר את הנוסח?

דוד ביטן: מחר בבוקר.

דוד ביטן: האם אפשר גם לדעת מה ההרכב של ה-160,000 איש שהיום מחזיקים?

<אבי בר: כן, יש מחקרים.

דוד ביטן: שמעת את ההרכב?

דוד ביטן: איתן.

איילת נחמיאס ורבין: איתן, אתה לא יכול ביום ראשון.

דוד ביטן: למה?

<לאה ורון: בסדר, אני לא מציעה עכשיו לעסוק בסדר היום של - - -

איתן כבל: לאה תודיע על סדר היום - - -

דוד ביטן: אפשר לדעת, שאלה, מכל החוקים של חוק ההסדרים שעברו לפה יש משהו שנשאר פתוח?

איתן כבל: רק הספורט.

איילת נחמיאס ורבין: לא, ספורט ו - - -

<אתי בנדלר: הספורט ודמי ההפצה.

דוד ביטן: זה גמרנו, אפשר להגיד.

<אבי בר: שאלה שלדעתנו לא באמת סגורה ולא באמת אפויה זה מה קורה לאחר אותה תקופת הגנת ינוקא.

<אבי בר: למען הסר ספק, אין לנו שום בעיה עם זה שהערוצים 2 ו-10 מקבלים אפס דמי הפצה - - -

איתן כבל: הם לא מקבלים אפס דמי הפצה עד - - -

<קריאה: דווקא היינו שמחים.

<אבי בר: אחרי שלוש שנים הם כבר באפס.

איתן כבל: לא מקבלים.

<קריאה: אבל אפשר לחזור להסדר הזה.

רועי פולקמן: יש סיכוי לא קטן שלא ייכנס אף פעם.

<אבי בר: ויכול להיות שכן.

רועי פולקמן: סביר שלא ייכנס אף פעם.

איילת נחמיאס ורבין: אבי, אז אתה מוכן לצאת?

איילת נחמיאס ורבין: אז הרי אתה - - -

<קריאה: אפשר להחליף בהסדר בינינו.

<אבי בר: אז תבהירו שהמיליון וחצי הזה יהיה פרמננטי, לא רוצה לבאס כאן את ערוצים 2 ו-10.

<קריאה: ביאסת.

<קריאה: בוא נתחלף בינינו בהסדר.

איתן כבל: תודה רבה לכם, ערב טוב, הישיבה נעולה.